Tak Selesa Guna Cairan Pembersih Lantai Komersial. Hasilkan Sendiri Seperti Mana Wanita Ni Lakukan.

Cairan pencuci lantai adalah antara bahan-bahan pencuci yang pasti  ada di setiap rumah. Apatah lagi jika lantai kediaman dibina daripada jubin mozek, marmar dan sebagainya. Jika tidak dimop dengan bahan pencuci tentu sahaja terlihat kusam dan tidak selesa untuk dipijak.

Semua sedia maklum juga, bahawa cecair pencuci lantai ini begitu mudah didapati dipasaran dengan pelbagai aroma dan jenama. Ini secara tidak langsung memberi alternatif buat kita sebagai pengguna mencari dan membandingkan yang terbaik untuk keluarga.

Namun berbeza dengan  Ummu Uwais Azizah ini yang pernah rasa tidak selesa setiap kali menggunakan bahan pencuci yang sedia ada dipasaran. Dan ini membuatkan dirinya beralih untuk menggunakan bahan-bahan yang bersifat natural dan bebas kimia.

Nak tahu apa kisahnya lagi, jom semak perkongsian ini.

Sejak bertukar secara sikit-sikit kepada produk natural ni memang jarang guna pencuci lantai. Biasa guna sabun yang ada atau tanpa sabun.

Mop lantai pun guna air je. Ada beli pencuci lantai mozek tu, keluaran Muslim. Tapi itulah produk bumiputera pun kena tengok ‘ingredients’ ya. Dah bertahun2 beli tapi tak habis2 sebab jarang guna. Pernah sesekali guna untuk cuci lantai bilik air, sekali bau dia buatkan terbatuk dan rasa sesak nafas.

Apatah sejak ada anak yang mula masuk fasa meniarap menyusur ni. Mula buat kerja sapuan atas lantai, pastilah seboleh mungkin elakkan penggunaan pencuci komersial yang berisiko menyebabkan alahan.

Aha, dah lama tak buat pencuci homemade ini. Mudah sangat guna dua bahan sahaja. Yang pasti wangi Oren tu macam EO Oren dah. Aroma Oren / lemon ni boleh release stress tau.

Dan apa bila ditanya bagaimana timbul idea untuk menghasilkan bahan pencuci lantai tersebut, ini jawabnya.

“Sebenar saya pernah baca orang share kebaikan soda bikarbonat dalam kepelbagaian guna untuk cucian dan pembersihan. Baik untuk kulit, sayuran, makanan, dan peralatan. Then Ada kawan juga kongsikan idea rendaman buahan citrus ni guna cuka. Saya pernah buat dan tahu idea ni sejak 3 tahun lepas. Kira idea ni banyak dikongsikan daripada web luar negara.”

Bahan-bahan :

Cuka tiruan
kulit oren/ lemon.

Cara penyediaan :

Cara Penggunaan :

Untuk cuci ‘table top’ dapur

Lembapkan kain dengan air, tambah sedikit larutan cuka citrus ni.
Boleh buat sapuan di dapur tanpa bilas.

Jika nak jadikan pencuci lebih berkesan terutama kesan minyak, campurkan larutan cuka citrus ini dengan sesudu dua soda bikarbonat. Tapi yang ini kena bilas semula dengan air.

Untuk Lantai
Lembapkan mop atau apa-apa kain untuk lap lantai. Tambah sedikit larutan citrus ini. Wangi je bau lantai nanti. Oren segar. (Tak perlu tambah soda dan tak perlu bilas kecuali lantai terlalu Kotor boleh tambah soda bikarbonat)

Berapa lama tahan?

Selagi kulit oren terendam penuh atau tak terdedah udara, tahan lama sebulan atau mungkin lebih.

Ekstra Info :
Jika dah ambil cuka rendaman kulit oren tersebut, boleh tambah cuka baru hingga penuh menutupi kulit oren.

Kulit Oren yang tidak terendam penuh akan berkulat dan berbau tak wangi.


“Trimester Ketiga Macam-Macam Ujian,  Penghujungnya Sangat Mudah.” Nadya Selamat Melahirkan Bayi Ketiga

Tahniah diucapkan buat pelakon Nadya Syahera yang selamat melahirkan bayi ketiganya.

Berita gembira tersebut dimuatnaik menerusi akaun Instagramnya. Dalam perkongsian tersebut, dia yang menimang bayi lelaki mendedahkan nama yang menjadi pilihannya adalah Muhammad Barr Adam Bin Mohamad Hafizul. Bayi ketiganya itu dilahirkan pada 25 Mac lalu, jam 06:24 seberat 3.3kg.

Berkongsi pengalaman melahirkan kali yang penuh ujian, namun Nadya bersyukur kerana Allah permudahkan. Sepanjang kehamilan dia mengakui pelbagai dugaan terpaksa dilalui. Namun Nadya tidak pernah putus doa untuk Allah mempermudahkan dirinya saat bersalin.

“BismillahiMasyaAllah. Allah Maha Baik. Allah sebaik-baik perancang. Dari awal mengandungkan baby nombor tiga ni, hari-hari mintak Allah permudahkan urusan bersalin.

“Walaupun pada peringkat awal sampai lah 3rd trimester macam-macam juga ujian, tapi penghujungnya sangat mudah.

“Niat nak bersalin hari Jumaat, waktu subuh, tak nak sakit lama-lama, tak nak lama-lama dalam labour room.

“Allah izinkan semua tu. Bila pikir balik, termenung kejap. Macam tak percaya Allah hadiahkan semua tu.

“Start sakit pukul 1 pagi macamtu, tapi boleh layan lagi. Pukul 2 lebih tiba-tiba badan menggigil teruk, sejuk teramat.

“Pergi toilet, ada darah turun. Tapi still tak nak pergi hospital. Tahan punya tahan. Dalam 4:30am dah tak boleh tahan dangat dah. Pinggang sampai kaki macam hilang dah rasa. Terus ke hospital, lebih kurang pukul 5am macamtu masuk emergency.

“Bukaan dah 6cm. Keadaan baby dan  jantung laju and saya demam 38.6 . Sempat makan panadol. Sakit dah 1 minit sekali.

“Tepat 6:00am masuk labour room dan 6:24am lahirlah seorang lagi anak lelaki ku ke dunia. Keluar je baby terus hilang segala sakit sblm bersalin td tu. Hebat perancanganNya.

“Alhamdulillah untuk semuanya. Sekarang saya dengan Baby masih lagi di tahan di hospital untuk pantauan.

“Doakan kami segera sembuh dan sihat. Dan terima kasih juga buat semua yg mendoakan i dan keluarga dari dulu hingga kesaat ini. Semoga Allah shja membalasnya,” tulisnya.


“Asyik Menangis Je, Orang Panggil Bayi Kolik.” Aeril Zafrel & Wawa Zainal Sepakat Tukar Nama Anak, Buat Akikah Kali kedua!

Pelakon dan usahawan terkenal Wawa Zainal serta suami Aeril Zafril sepakat untuk menukar nama anak keempat mereka.

Keputusan tersebut diambil selepas bayi lelaki yang diberi nama Jibril Ibtisam dikatakan kerap menangis

Wawa atau nama sebenarnya Nur Hawa Zainal Abidin, memberitahu, anak lelakinya itu asyik meragam dan menangis selepas diberikan nama yang menjadi pilihan Aeril sebelum ini.

Justeru, Pasangan ini sepakat untuk memilih nama Muhammad Fahri sebagai nama baru untuk putera bongsu mereka.

“Nama anak pertama dan kedua, Aeril yang pilih tapi kedua-duanya asyik nangis. Yang ketiga saya namakan, okey pula anak tu. Anak keempat ini, Aeril namakan tapi meragam juga. Bayi asyik menangis ja, sampai dua jam. Orang panggil bayi kolik.

Aeril atau nama sebenarnya Suhairil Sunari turut memilih untuk melakukan ibadat akikah buat kali kedua. Sebelum ini,mereka telah mengadakan majlis akikah dua minggu selepas Wawa bersalin.

“Saya cakap; asal sayang (panggilan Aeril) bagi nama ja mesti jadi macam ini. Terus Aeril merajuk tak nak cakap dengan saya, ada la sehari.

“Tiba-tiba, saya dapat notifikasi daripada pusat akikah mengatakan Muhammad Fahri dah selamat diakikahkan. Kiranya, dua kali kami buat akikah untuk anak keempat ini. Aeril betul-betul ambil serius, dia terus tukar nama.” ujar Wawa lagi.

Terdahulu, Wawa selamat melahirkan anak keempat seminggu lebih awal iaitu pada 30 November lalu.

Aeril dan Wawa mendirikan rumah tangga pada 2013. Hasil perkongsian hidup, pasangan ini turut dikurniakan tiga cahaya mata sebelum ini iaitu Ahmad Fakhruddin Attar, 9, Hayla Maghfiratul Adzkiyaa, 7, dan Ayya Soffya, kini berusia dua tahun.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Kertas Ujian Anak Ada Nama Tomok. Ini Reaksi  Penyanyi Ini

Kadang kala gelagat anak-anak ini akan membuatkan ibu bapa tak kering gusi. Ada sahaja yang mencuit hati. Terbaru, anak penyanyi Tomok, Arrianshah Akid yang merupakan anak sulungnya yang berusia tujuh tahun.

Gelagatnya yang menulis nama Tomok pada kertas ujian telah dikongsi diinstagramnya telah mendapat perhatian peminatnya. Bukan untuk memaparkan keputusan peperiksaan tetapi cara Arrian menulis nama Tomok pada kertas berkenaan. Kertas peperiksaan Arrian ini merupakan salah satu keputusan cemerlangnya yang kini sedang belajar di tahun satu.

Menjengah diruang komen, gelagat anak Tomok telah mencuit hati.

Ustazah minta kertas, cepat je tulis Tomok

Mungkin ingat Ustazah sejuk hati nak bagi markah lebih


Kalau Dah Jodoh… Berpisah 63 Tahun Lalu, Pasangan Veteren Akhirnya Bersatu Kembali!

Dalam bahagia hidup berpasangan, pasti akan ada satu masa berdepan dengan konflik. Cumanya, kita mampu atau tidak sahaja untuk menghadapi ujian itu. Bagi yang kuat, pasti mampu untuk menangani dan berbaik semula. Namun ada juga disebaliknya.

Tapi… Kalau dah jodoh tak ke mana! Itulah perumpamaan yang sesuai buat pasangan veteren ini yang kembali bersatu setelah berpisah lebih enam dekad!

Pasangan ini disatukan semula 16 Oktober lalu di mana video momen majlis mereka telah dimuat naik oleh seorang pengguna Tiktok Khai_nisa91.

Mengenakan baju songket biru, pengantin lelaki dikenali sebagai Mahmood Mamat dan pengantin perempuan, Fatimah Mohd Nor dikatakan pernah berkahwin pada 1958, namun berpisah setahun kemudiannya.

Ujar cucu pengantin viral ini, mereka dikurniakan seorang cahaya mata dan berpisah pada tahun 1959 kerana lelaki berusia 84 tahun itu berhijrah ke Pahang manakala isterinya berada di Kelantan.

“Tok Ayah menyatakan hasrat untuk berkahwin dengan Tok Mek setelah 63 tahun tidak bertemu.

“Tok Mek bersetuju dan pihak keluarga juga tidak membantah malah menyokong keputusan itu.” katanya.

Meninjau di ruangan komen, rata-rata netizen memuji pasangan pengantin ini. Malah, ada juga di antara mereka yang mendoakan agar kedua-duanya bahagia hingga ke akhir hayat.

Sumber : khai_nisa91, Kosmo


Kabinet Dapur Jadi Sarang Lipas? Terus Buat Semua Ni Untuk Pastikan Lipas Dihalau Segera!!

Biasanya kabinet dapur menjadi tempat penyimpanan barang-barang dan perkakasan dapur. Namun apa yang merungsingkan, sering kali juga apabila kita membuka pintu kabinet untuk mencapai barang-barang atau perkakasan dapur tersebut, pasti akan ada lipas merayap. Keadaan ini memang sukar untuk dielakkan.

Namun jika dibiarkan, membimbangkan kita pula takut menjadi sarang untuk lipas membiak. Untuk itu, ikuti beberapa petua ini untuk pastikan lipas dapat dihalau.

SABUN MANDI

-Ambil sebuku sabun mandi dan potong kecil. Letak dekat kawasan yang banyak lipas.
PELAGA

-Biji pelaga juga  berkesan. Korang ambil beberapa biji pelage dan letak di kawasan lipas membiak.

LEMON

-Buah lemon? Ya, lemon juga petua untuk menghalau lipas. Caranya senang, ambil sebiji lemon dan hiris. kemudian letak di kawasan lipas selalu muncul.

TIMUN

-Ada juga yang mengatakan, bila diletakkan hirisan bahagian  hujung timun atau pangkalnya akan membuatkan lipas mati? Kalau tak percaya, cuba letak di kawasan yang banyak lipas.

UBI KENTANG

-Ambil kentang dan rebus sampai masak. Kemudian lenyekkan dan campur serbuk penaik, gaul sebati. Jadikan adunan itu berbentuk bulat dan letak di kawasan yang ada lipas.
DAUN PANDAN

-Daun pandan harus dihiris terlebih dahulu dan letak dalam uncang , jangan lupa untuk tebuk uncang tersebut. Atau pun masukkan sahaja di dalam bekas dan letakkan di dalam kabinet. Bukan sahaja lipas tiada malah kabinet berbau harum semerbak.


“Bukan Jasad Sahaja Tapi Hilang Doa Ibu.” Kehilangan Ibu Amat Dirasai- Radin

Ajal maut adalah di tangan Tuhan. Tiada siapa yang tahu melainkan Dia.

Bagi anak, kehilangan orang tua memberikan kesan yang paling mendalam sepanjang kehidupan mereka.

Begitulah yang turut dirasai oleh penyampai radio Era FM, Radin yang kehilangan bonda Feridah Hashim pada 18 Februari lalu.

Anak ketiga daripada empat beradik mengakui kejayaannya pada hari ini adalah berkat doa arwah ibunya

TINGGAL KENANGAN

Tanggal 18 Feb adalah hari paling sayu & sedih untuk saya setelah pemergian bonda tercinta, Allahyarham Feridah Hashim yang telah berjuang selama 37 tahun sebagai “lung failure survivor “. Namun Allah lebih sayangkan Mama & nak berikan mama rehat setelah apa yang mama tanggung selama ini.

Jujur hati ini, sebagai seorang anak memang susah untuk menerima kenyataan dengan apa yang berlaku namun ketentuan ini adalah aturan terbaik dari Nya untuk arwah… Apa yang tinggal hanya kenangan & pastinya nasihat yang saya takkan lupakan sampai bila-bila. Tuhan sahaja yang tahu apa yang saya rasa selama ini bila kena bekerja untuk hiburkan orang lain serta gelak ketawa demi menggembirakan orang lain sedangkan hati sayu & sedih.. Sakit sangat.. Apa-apapun ini adalah ketentuan Allah yang terbaik buat Mama.

REZEKI BERKAT DOA IBU

Dan harini 15 Mac, hari lahir saya yang ke 31 dan adalah hari lahir paling sedih sepanjang Hidup saya bila tak dapat wish & celebrate dengan Mama seperti tahun-tahun sebelum ni. Ustaz pernah, bila kita hilang mak, bukan jasad nya sahaja kita hilang tapi juga doa seorang ibu. Rezeki saya harini adalah berkat dari doa Mama selama ini.

Alhamdulillah, walaupun jauh dengan family, Allah berikan saya rezeki yang cukup bermakna bila dapat “support system” yang kuat & sahabat-sahabat yang boleh dianggap sebagai family ♥

Terima kasih untuk segala kejutan & doa untuk saya, di hari lahir saya tahun ini..
Allah sayang semua .. RAA


Kerap Sangat Bersin & Hidung Berair. Jangan Ambil Ringan, Ikut Nasihat Dr Ni!

Perkongsian daripada doktor ini tentang salah satu kes pesakitnya yang kerap bersin dan mengeluarkan hingus ini wajar ambil pengajarannya.

Sebaiknya jangan ambil mudah sebarang simptom-simptom yang ditunjukkan oleh tubuh.

Ini perkongsiannya.

Anak ini masih bersekolah. Setiap hari ada masalah pada hidung. Kerap bersin, mengeluarkan hingus, hidung tersumbat dan kadang-kadang mata berair. Selalunya ambil ubat di klinik-klinik terdekat atau farmasi.

Dalam seminggu ini masalahnya semakin teruk. Pening kepala dan sakit sekitar mata serta dahi tidak sembuh-sembuh. Badan juga rasa tak sedap-sedap.

Tiba-tiba pagi itu, anak ini tidak sedarkan diri. Dipanggil-panggil tidak juga dapat memberi reaksi balas seperti selalu. Anggota tubuh sebelah kanan sukar hendak digerak. Lemah.

Keluarganya segera membawa anak ini ke hospital. Ujian CT scan dan MRI dilakukan seberapa segera yang mungkin. Rupa-rupanya keseluruhan bahagian kiri rongga-rongga sinus anak ini sudah dipenuhi dengan jangkitan. Nanah dan cairan kuman ini juga sudah merebak ke sebahagian otak sebelah kiri. Ini yang menyebabkan tahap kesedaran anak ini terjejas serta anggotanya separa lumpuh!

Sebaik sahaja kes ini dirujuk kepada kami, pembedahan segera terus dilakukan di dewan bedah dengan bantuan pakar neurosurgeri bagi mengeluarkan nanah yang ada di dalam kepala.

Pembedahan “Functional endoscopic sinus surgery” yang kami lakukan berjaya mengeluarkan cairan nanah daripada rongga-rongga sinusnya. Alhamdulillah semua proses pembedahan ini berjalan dengan lancar.

Hari ini, anak ini masih direhatkan dengan bantuan ubat. Mari kita berdoa agar anak ini kembali sihat. Semoga ibu dan ayahnya dapat melihat kembali senyuman anak istimewa ini.

Beberapa pengajaran dan pesanan untuk kita semua. Hati-hati dengan simptom gejala sinusitis dan resdung yang kita mungkin terlepas pandang :

1. Kerap alami masalah gatal-gatal hidung.

2. Hidung sering tersumbat. Hati-hati jika disertai dengan darah.

3. Selalu mengadu hidung berair, boleh mengeluarkan cecair kuning atau kadangnya berbau.

4. Gatal-gatal dan berair pada mata.

5. Untuk kes lebih serius, boleh alami juga pening kepala dan berat pada kawasan dahi, muka, pipi serta sekitar mata.

Dr Ezairy M.Sallih
Doktor telinga, hidung & tekak (ENT)


Pakej Kulit Sihat & Berat Badan Ideal, Lelaki Ni Kongsi Amalan Berkesan Yang Dibuatnya!

Melihat kecantikan yang dimiliki oleh orang yang berada di sekeliling kita, tidak dinafikan timbul juga rasa cemburu dan membuatkan teringin pula untuk mengetahui apa rutin harian yang dilakukan untuk kekal cantik.

Apatah lagi senario sekarang, memiliki kulit wajah yang bersih dan sihat bukan hanya menjadi keutamaan orang perempuan malah orang lelaki juga tidak ketinggalan.

Ini seperti mana Naif Safuan yang berkongsi tip penjangaan kulit wajah yang  sihat.  Bahkan menurutnya petua yang diamalkan itu boleh juga membantu untuk dirinya kuruskan badan.

Jadi buat anda yang sedang mencari petua cantik dan sihat, bolehlah cuba seperti yang dikongsikan ini. Bahan-bahan yang digunakan olehnya juga sangat mudah didapati dan tidak memerlukan kos yang tinggi. Tidak itu sahaja, malah rasa air minuman yang diamalkan itu juga enak.

TIP PAKEJ KULIT CANTIK + BOLEH KURUS!

Bahan-bahan yang diperlukan

1 batang timun

2 biji epal hijau

2 biji buah kiwi

Cara penyediaan:

1.Masukkan semua bahan di dalam mesin pengisar.

2.Masukkan air dan kisar hingga halus.

Tip ni sangat membantu untuk dapatkan kulit yang cantik dari dalam. Selain dapat kuruskan badan dalam masa sama dapat merawat kulit bermasalah.

KELEBIHAN AIR DETOX TIMUN/APPLE/KIWI:

* Membuang toksin dalam badan.

* Mengurangkan minyak pada muka

* Menyegarkan muka yang kusam

* Melembabkan kulit wajah

* Merawat masalah wajah dari dalam

* Merawat masalah buasir dan sembelit.

* Membantu mengempiskan perut.

* Menghilangkan bau badan.

* Kelebihan timun & apple boleh membantu melicinkan kulit wajah. dan anti jerawat.

**Disarankan minum dua kali sehari – 30 minit sebelum makan pagi dan 30 minit sebelum makan malam.

Sumber : naif safuan


“Dari Tanah Kubur Merah & Basah Sehingga Hari Ini.” Kisah Oyen Tak Jemu ‘Jenguk’ Kubur Tuan Sentuh Hati!

Kisah yang cukup menyentuh hati, betapa kasihnya haiwan ini kepada tuannya, sehinggakan tak pernah jemu ‘menjenguk’ ‘pusara tuannya dari hari pertama arwah pergi sehinggalah memasuki tahun kedua.


Comelnya Mohamed Neqayl Nedim, Permata Hati Kesayangan Nora Danish Dan Nedim

Menanti sekian lama, akhirnya pelakon jelita Nora Danish selamat melahirkan bayi lelakinya pada pagi 22 Februari lalu. Comel sungguh bayi Nora dan suaminya, Nedim.

Menariknya Nora dan Nedim tidak mengambil masa yang lama untuk berkongsi foto anak lelaki mereka yang baru dilahirkan. Malah wajah anak comel pasangan ini yang diberi nama, Mohamed Neqayl Nedim turut dikongsikan di instagram peribadi mereka.

Paling best si comel berkulit putih mulus ini diberi gelaran ‘Ney Ney’ oleh mummy dan daddynya. Jom intai wajah comel Ney Ney.


Hadiahkan Proton X70, Eyra Hazali Mahu Bahagiakan Mak Ayah Dengan Kereta Yang Lebih Selesa!

Tidak dapat digambarkan betapa rasa seronok dan puas hati jika seorang anak dapat memberikan sesuatu hadiah yang istimewa dan bermakna untuk orang tuanya yang telah banyak berbakti.

Begitulah juga yang direalisasikan oleh pelakon Eyra Hazali apabila menghadiahkan sebuah kereta Proton X70 kepada kedua orang tuanya sebagai menzahirkan rasa syukur dengan rezeki yang dianugerahkan sejak awal tahun ini.

“Alhamdulillah syukur, selalu tertanya2 bila la dapat belikan mummy and ayah kereta yg lebih selesa,siapa sangka,rezeki melimpah ruah pada awal tahun buat Young Living and selepas tggu dari bulan February, tepat pada masanya.”

“Alhamdulillah dapat serahkan sendiri dekat my parents (ada appointment doctor). Hadiah ni tak sebesar jasa mumy and ayah untuk besarkan kami 7 beradik,selagi ada kudrat,eyra akan buat apa saja untuk senangkan mummy and ayah.”

Selain itu, Eyra turut membeli sebuah kereta jenis Velfire bagi kegunaannya sekeluarga.

Sumber : Ig Eyra Hazali


Masuk Je Kereta Confirm Tidur! Bukan Tak Nak Teman Suami, Itulah Satu-Satunya Tempat Selesa Isteri Berehat

Siapa pantang masuk kereta je, tak sampai 5 minit terus lelap? Haaa ngaku cepat! Hehe.

Suami kena tahu tau, isteri bukan sengaja nak tidur dalam kereta. Barangkali, sebelum bertolak ke sesuatu destinasi, itu ini kerja rumah dibuatnya untuk pastikan rumah kekal cantik bila balik nanti. Belum lagi part nak siapkan anak-anak. Macam nak berperang gayanya!

Saya perhati je sejak kami masuk ke dalam kereta.

Pada mulanya kami rancak berborak sampailah lama-lama tu baru saya perasan. Eh, senyap je.

Rupa-rupanya isteri dah tertidur.

Dulu masa mula-mula nampak isteri saya tertidur dalam kereta, saya tersenyum seorang diri. Saya fikir ruginya tidur dalam kereta.

Saya ni jenis yang suka tengok keadaan sekeliling. Tengok bangunan, kedai atau apa-apa saja. Signboard besar-besar tepi jalan pun saya suka tengok.

Dah lama kahwin, barulah saya perasan yang isteri saya tidur tu sebenarnya sebab dia sedang kepenatan.

Sejak tu, saya akan biarkan je dia tidur selena-lenanya. Kalau di lebuh raya, saya akan pandu kereta dalam kelajuan yang sama dan saya tak akan potong kereta lain melainkan kalau sangat perlu.

Kalau boleh, saya tak nak dia terbangun pun. Biarlah dia rehat.

Yang kelakarnya, setiap kali dia terjaga dari tidur, dia akan rasa bersalah sebab tertidur. Dia kata dia patutnya temankan saya masa memandu. Saya gelak je. Nak tidur, tidur je lah.

Sebenarnya, bila isteri kita ada dalam kereta, itu boleh jadi tempat yang paling tenang untuk mereka. Bilik mandi pun tak setenang macam dalam kereta.

Dalam kereta, minda isteri bertukar kepada minda berehat. Mereka tak lagi nampak dapur yang bersepah, lantai yang kotor atau baju yang bersepah.

Setiap masa di rumah, otak isteri akan bekerja tanpa henti menguruskan itu dan ini di rumah. Tak habis satu, ada lagi satu kerja nak dibuat.

Tapi bila masuk dalam kereta semua imej rumah bersepah, baju bertimbun pun menghilang. Sebab tu bila masuk dalam kereta, terus otak dan badan isteri sama-sama berehat.

Jadi bila isteri ajak kita keluar rumah, niat tanpa sedar sebenarnya dia cuma nak berehat.

Kadang-kadang suami nampak isteri macam malas nak temankan suami memandu sebab asyik tidur. Itu bukan malas tapi kemungkinan besar isteri sedang ada penat yang melampau.

Percayalah, kalau isteri dapat tidur walaupun hanya 20 minit, kita boleh nampak muka dia jadi segar dan lebih berseri-seri. Sebab tu saya tak berkira pun kalau dia nak tidur.

Bila isteri terlalu penat, isteri yang baik pun boleh berubah menjadi garang pada anak-anak dan keluarga.

Kalau nampak isteri tengah tak keruan dan masam muka sepanjang hari, itulah tanda mereka sedang kepenatan. Cuti hujung minggu ni bawalah mereka berjalan.

Bila isteri dapat rehat yang cukup, dia akan membahagiakan keluarganya semula.


“Serba Sederhana Tapi Penuh Bermakna.” Izreen Azminda Kongsi Momen Majlis Tahnik & Akikah Anak Kedua, Selit Ucapan Ulang Tahun Perkahwinan Untuk Suami

Pelakon Izreen Azminda baru-baru ini telah mengadakan majlis tahnik serta aqiqah untuk anak keduanya, Aaron Ibrahim.

Pelakon Kerana Terpaksa Aku Relakan ini tampil berpakaian serba ringkas dengan tema turqoise, sedondon dengan suami dan anak keduanya itu.

Majlis tersebut diadakan dalam keadaan sederhana namun penuh bermakna untuk dirinya dan suami, Ude Wahid. Momen tersebut dikongsikan Izreen dengan memuat naik foto mereka sekeluarga di instagram.

“Terima kasih bagi mereka yang menjayakan majlis tahnik dan aqiqah semalam. Serba sederhana tapi penuh bermakna,” kongsinya secara ringkas.

Begitu pun, penerima anugerah Pelakon Pembantu Wanita Terbaik Anugerah Skrin 2013 sehingga kini mengambil keputusan untuk tidak mendedahkan wajah anak ketiganya pada orang ramai.

Dalam kesempatan tersebut juga, Izreen turut mengucapkan selamat ulang tahun perkahwinan yang kedua kepada suaminya, Ude atau nama sebenarnya Muhammad Radzi Abdul Wahid. Pasangan ini telah mendirikan rumah tangga pada 8 Ogos 2017 di Damansara, Petaling Jaya secara tertutup.

Aaron selamat dilahirkan pada 29 Jun lalu dengan berat 2.85 kg di sebuah hospital swasta ibu kota.

Terdahulu, Izreen pernah berkahwin dengan jurukamera, Muhammad Riza pada 2012 dan berpisah pada  2014. Hasil perkahwinan mereka dikurniakan seorang cahaya mata lelaki Muhammad Adrian Umar.


Pelik Luar Rumah Bau Hancing, Rupanya Angkara Jiran! Kantoi Jirus ‘Air’ Dari CCTV

Dah menjadi lumrah untuk berbaik dengan jiran. Manalah tahu jika ada sesuatu berlaku pada kita, setidaknya bolehlah minta bantuan orang sebelah rumah. Namun, tidak semua mampu untuk berbuat baik dengan jiran, apatah lagi untuk menegur sapa.

Baru-baru ini ada seorang pengguna laman Tiktok berkongsi kejadian aneh yang berlaku di rumahnya, di mana hadapan rumahnya ada sesuatu bau iaitu bau busuk hancing. Kejadian yang berlaku berulang kali itu membuatkan individu ini nekad memasang kamera televisyen litar tertutup (CCTV) di luar kediamannya dan tidak menyangka itu semua berpunca dari jiran sebelah rumahnya!

Menerusi video yang dikongsikan, individu ini mendakwa tingkap rumahnya sering dibasahi dengan satu cecair yang busuk seperti air kencing. Pada awalnya, individu ini menyangka cecair tersebut adalah air kencing kucing tetapi agak pelik kerana lelehan tersebut agak tinggi.

Mula-mula ingat air kencing kucing tapi tak logik sampai ke atas tu. Lepas itu, ingat ada jin atau syaitan melekat dekat situ. Siap tabur gara, dan baca-baca sikit tapi pelik masih ada.

Meskipun sudah dicuci berkali-kali untuk menghilangkan bau hancing itu, namun cecair tersebut kembali muncul pada keesokan harinya. Bercerita dengan lebih lanjut, individu ini mendakwa dinding bahagian tingkap tersebut semakin rosak. Difahamkan, kejadian tersebut berlaku setiap kali penghuni tiada di rumah.

Sampai berkulat dinding dah berbulan-bulan kitaorang basuh tapi masih ada balik. Start rasa pelik bau hancing busuk sampai tak boleh duduk dalam bilik.

Pelik dengan kejadian misteri itu, individu ini akhirnya nekad memasang CCTV untuk mendapat kepastian tentang situasi yang berlaku dan akhirnya segala-galanya terbongkar.

Menerusi rakaman tersebut kelihatan tindakan jiran sebelah menyimbah sejenis cecair ke arah tingkap rumahnya.

Meninjau di ruanan komen, ramai yang memintanya untuk membuat laporan polis memandangkan ada bukti dari cctv. Malah, ada juga yang memberi cadanan untuk menaikkan tembok untuk elakkan kejadian sama berlaku.

Namun difahamkan, laporan polis sudah dibuat dan pelaku juga dikatakan sudah ditahan pada 28 Januari lalu untuk tindakan selanjutnya.


Kadang Tuhan Nak Bagi Kita Rehat Daripada Buat Benda Lain & Tumpu Pada Dia.  Deep Perkongsian Ni!

Setiap orang ujiannya berbeza-beza. Ada yang diuji dengan anak, ada pula ujiannya melalui harta benda . Yang pasti setiap ujian yang kita lalui itu adalah penanda aras sejauh mana kita reda dan sabar menerima segalanya.

Allah uji tanda Dia sayangkan kita dan pasti ada hikmah di sebalik apa yang berlaku. Usah kita melihat dari sudut yang negatif. Seperti mana yang kita semua lalui kini dek penularan Wabak Covid-19.

Disebalik segala kesulitan, ada manisnya kerana waktu inilah kita dapat habiskan masa bersama keluarga, merehatkan tubuh dan minda dari diasak dek tuntuan kerja sehari-hari dan sebagainya. Jadi, pandang ujian itu dari pelbagai sudut, dan jangan hanya nampak yang negatif sahaja.

Atas nasihat doktor aku pergilah buat x-ray. Sakit dekat tulang rusuk belah kanan yang dah seminggu lebih. Syukur urusan daripada tunggu giliran sampai dipanggil masuk ke bilik x-ray tu kejap sahaja. Tak sampai 20 minit.

Nak tunggu laporan x-ray tadi jururawat minta tunggu sekejap dekat ruang menunggu. Dah tahu mesti kena tunggu, aku dah siap bekalkan tangan aku dengan sebuah buku. Buku Cerita Bilik Guru, tulisan 4 orang cikgu yang femes dekat fesbuk.

Tengah aku selak muka surat demi muka surat, datang seorang lelaki berkerusi roda. Ada perempuan tolak dia. Aku jangkakan itu isteri dia. Mereka bersembang tak sampai 2 minit, bersalaman lepas tu perempuan tadi pergi. Tinggal dia seorang.

“Mesti warded sini ni,” aku bercakap dalam hati. Nampak gelang putih plastik dekat tangan kiri dia tanda dia pesakit dekat KPJ Damansara ni. Aku tengok ke kaki dia ada kesan lebam dekat semua jari kaki. Biru kehijauan. Kiri kanan sama sahaja.

Aku pandang dia, kebetulan dia pandang aku juga. Kami bertukar senyuman.

“Eksiden ke bang?” Spontan aku tanya. “Tak. Saya jatuh tangga,” balas abang tadi. Dia kenalkan diri dia, abang Zul.

Dia ceritalah macam mana jadi sampai kaki dia jadi macam tu.

“Allah. Allah. Allah..” itu je mampu aku balas. Ngeri woih. Kecil kelopak mata aku dengar cerita abang Zul. Kejap kejap aku tutup mata, pejam sekejap. Nak menghilangkan bayangan cerita dia.

Hari tu dia balik rumah. Lepas parkir kereta naik tangga apartmen dia tinggal dekat Mutiara Damansara. Masa tu hujan. Kawasan tangga itu basah sikit sebab banyak tempias air.

Entah macam mana dekar hujung tangga dia tergelincir. Jatuh berduduk daripada anak tangga yang paling atas. Terus terhentak menggelongsor atas satu anak tangga ke anak tangga bawah. Satu satu anak tangga tu dia terhentak dalam keadaan terduduk.

Tak boleh berhenti sebab tangga basah. Dan tak sempat nak capai apa-apa dia kata. Punya licin dia menggelongsor sambil terhentak tu sampai anak tangga paling bawah. Agaknya sebab laju dia sampai bawah tu kaki dia tahan dinding depan tangga. Masa ni setakat rasa sakit belakang pinggang. Iyalah satu tingkat juga dia jatuh.

Dia kata dia bangun lah. Bangun macam biasa. Elok dia bangun dia terjatuh lagi sekali, terhentak menggelongsor lagi macam tadi. Kali ini ke tangga setingkat bawah lagi.

Allahu akbar. Rupanya masa dia tahan ke dinding tadi tu, tulang tumit dia patah dah kiri kanan. Dia tak rasa lagi, terus berdiri. Kaki tu dah tak boleh berdiri. Itu yang terus longlai kaki dia jatuh ke bawah setingkat lagi.

“Dekat bawah tu tak larat langsung dah. Masa tu rasa sakit tak tahu macam mana. Nasib ada cleaner dengan pekerja apartment tu. Saya minta tolong panggilkan ambulans,” nampak tenang dia bercerita.

“Benda tak sangka kan bang?” Aku sambut cerita dia tadi.

“Itulah. Dah seminggu saya dekat sini. Seminggu ni juga tak merasa nikmat berjalan,” dia senyum. Pandang tepat ke mata aku. Abang Zul sambung, ”Kadang Tuhan nak bagi kita rehat daripada buat benda lain dan tumpu ke Dia. Kenalah banyak ibadah lepas ni.”

O Tuhan. Tepat ke rusuk aku yang sakit tu rasanya. Menikam sekejap sekejap. Sikit pun tak ada riak wajah kecewa atau sedih kaki dah tak dapat berjalan. Senyum dan tenang sahaja.

Begitulah kawan-kawan, kalau kita kenal sesuatu ujian itu sebuah kebaikan yang Tuhan tentukan untuk kita, kita tak akan senang-senang nak geram geram, lebih lagi lah nak marah marah ye dak.

Kita memang bakal diuji. Jenis atau bentuk ujiannya sahaja yang berbeza. Semuanya sesuai dengan kita.

“Encik Muhamad Firdaus!” suara akak kaunter panggil nama aku. Aku minta izin untuk uruskan bayaran dan ambil laporan x-ray sekejap.

Sebelum balik sempat aku tanya dia kerja mana. Rupanya dia pemilik satu kedai makan dekat The Strand Kota Damansara. Mujur dia kerja sendiri, tak adalah terganggu urusan kerja dia sangat sebab ada ramai pekerja. Kalau tidak payah juga, nak elok kaki tu makan bulan rasanya.

Nak gerak balik aku hulur tangan ke dia, nak bersalaman. “Sedap nama Firdaus. Nama syurga. Moga dapat syurga lah nanti,” itu kata-kata akhir dia ke aku.

Amin, amin, amin.

Firdaus Mokhtar,
Hargailah setiap langkah kaki kita. Selagi boleh berjalan, syukurlah.

Penulis asal: Firdaus Mokhtar


Mawar Rashid Ikut Pantang Bersalin Dengan Betul Hingga Luah Perasaan Rindu Kepada Suaminya

Pantang bersalin memang kena ikut, jangan buat main-main kerana kesannya akan dilihat apabila apabila usia meningkat serta hubungan intim dengan suami. Baru-baru ini, Mawar Rashid yang berpantang buat pertama kalinya setelah kelahiran anak pertama, Raden Rafael Raff telah muat naik entri di instagramnya meluahkan perasaan rindu untuk melakukan aktiviti bersama suami.

Namun, suaminya tetap memberikan kata-kata motivasi bahawa pantang bersalin tidak lama lagi akan habis. Sweet pasangan serasi ini kala meluahkan perasaan rindu.


Rakyat Sedang Susah, Perdana Menteri Arah Menteri Kabinet Batal Cuti, Pulang Segera Ke Malaysia Bantu Mangsa Banjir.

Hati mana yang tidak sebak mendengar khabar duka apabila banjir besar yang melanda negara sejak Sabtu lepas.

Selepas pasca banjir, rata-rata di media sosial kisah duka saban hari dikongsikan oleh mangsa banjir. Pelbagai usaha bantuan kerjaaan dan NGO dan persendirian yang diberikan kepada yang terlibat termasuk sumber kewangan, makanan serta khidmat cuci rumah.

Cakna kesukaran rakyat, Perdana Menteri, Datuk Seri Ismail Sabri Yaakob bertindak tegas dengan mengarahkan barisan kabinet menteri yang sedang bercuti dan berada di luar negara supaya segera pulang ke Malaysia untuk bersama rakyat dalam waktu sukar ini.

Kenyataan ini dinyatakan menerusi ucapan ketika melawat mangsa banjir  yang dimuat naik di Instagram milik beliau semalam  ( 24/12/ 2021; Jumaat)

“Saya arahkan semua menteri yang bercadang untuk bercuti ke luar negara untuk BATALKAN.

Dan menteri yang berada di luar negara ketika ini untuk PULANG SEGERA untuk bersama-sama membantu Keluarga Malaysia yang dalam kesusahan.”


Datuk Ziela Jalil Abadikan Video Khatam Al-Quran Di Majlis Perkahwinan Anak Kerana Ingin Merasai Kehadiran Arwah Suami.

Membesarkan anak sendirian tanpa suami di sisi bukan satu yang mudah. Namun Datin Ziela Jalil atau nama sebenarnya Norzilah Abdul Jalil, terpaksa melakukannya sendiri selepas kematian suaminya, Allahyarham Tan Sri Megat Junid Megat Ayub meninggal dunia pada tahu 2008.

Namun, ibu ini cukup tabah dan berkat usaha gigih dan tidak kenal erti putus asa, kini anak-anaknya Puteri Julia Nabilah dan Megat Jufri Nasrullah sudah berjaya dan puteri sulungnya itu sudah pun selamat bergelar isteri orang.

Sejuk perut Datuk Ziela Jalil mengandungkan puteri sulungnya, apabila kini sudah bergelar doktor. Lebih membanggakan, Dr Julia juga berjaya khatam al-Quran sebanyak 3 kali ketika berumur 12 tahun. Lebih istimewa lagi, puteri kesayangan Datuk Ziela Jalil ini menyempurnakan bacaan al-Quran di Masjidil Haram, Kota Mekah.

Ketika itulah arwah suaminya menegur kenapa dibuat majlis besar-besaran seolah-olah dia (arwah) tidak berpeluang nak melihat anaknya kahwin. Rupa-rupanya kata-kata itu menjadi kenyataan.

Bagi Datuk Ziela, biarpun arwah suami tidak sempat melihat anaknya berada berkahwin, namun dia bersyukur kerana arwah meliaht anaknya itu berada di pelamin ketika majlis khatam al-Quran.

Kerana itu, Datuk Ziela mengabadikan video khatam al-Quran di dalam majlis perkahwinan anaknya. Untuk merasai akan hadirnya suami di dalam majlis tersebut. Allahu… sebaknya bila baca.

Video ketika @juliamjunid berumur 12 thn, ketika ini anak mama dah 3 kali habis baca Quran, dah ulang 3 kali baca baru lah mama bawa waktu Umrah Ya baca khatam Quran di dlm Masjidil Haram, dan kita kerumah keluarga Abg Z, Ya baca lagi dirumah Abg Zack di Mekah di depan mak Abg Zack, seorang Hafazan..

Sekembalinya kita ke Kuala Lumpur baru lah mama buat majlis dirumah… Abah kata “apa lah mama buat besar2, macam lah nanti abah tak dapat tenguk Ya kahwin” bila abah tenguk pelamin utk khatam tu??? #2004 mama kata sebab Ya dah 3 kali habis baca quran dan kita tak pernah buat apa2…

Nasib baik juga mama buat macam tu, sekurang kurangnya dapat abah tenguk Ya diatas pelamin?…. mama abadi kan dlm video khatam sempena majlis perkahwinan Ya agar kita dapat rasakan yg Abah turut ada bersama kita meraikan nya …

Semoga Allahyarham Abah berbahagia didlm Syurga Firdaus Allah, Allahummagh firlahu warhamhu wa’afihi wa’fu’anhu…julia menitiskan air mata selesai khatam, terkenangkan Abahnya.

Baaarokalloohu Laka Wa Baaroka ‘Alaika Wa Jama’a Bainakumaa Fiii Khoirin.” “Mudah-mudahan Allah memberkahi engkau dalam segala hal (yang baik) dan mempersatukan kamu berdua dalam kebaikan .”…..

Saya kongsi kan dgn my dear followers video yg ditayangkan sewaktu majlis reception anak saya, agar kalian juga dapat berkongsi bersama dgn saya♥?


Lipas Atau Cicak Suka Sangat ‘Sentuh’ Ni, Tu Sebab Dr Ni Saran Bilas Dulu Sebelum Guna!

Menjaga kebersihan mulut biasanya kita diajar sejak daripada kecil untuk  memberus gigi sekurang-kurangnya dua kali sehari.

Pun begitu, kita jangan lupa untuk pastikan berus gigi yang digunakan juga sewajarnya bersih.

Selain berus gigi perlu diganti dalam tempoh masa tertentu, bahkan setiap hari sebelum menggunakannya perlu  pastikan berus gigi tersebut  yang terletak di dalam bilik air adalah bersih.

Namun tidak semua sedar kemungkinan berus gigi sebenarnya  terdedah daripada menerima ‘sentuhan’ daripada serangga seperti lipas mahu pun cicak.

Ini sebagaimana perkongsian daripada seorang doktor gigi bernama Dr. Mohd Khairul Izwan yang menasihatkan agar perlu dibilas terlebih dahulu berus gigi sebelum digunakan.

Untuk mengetahui lanjut, baca perkongsian di bawah ini.

Tahukah anda, perkara pertama yang perlu anda lakukan sebelum anda mula memberus gigi adalah dengan membilas terlebih dahulu berus gigi anda dengan air selama beberapa saat?

Langkah ini penting terutama jika berus gigi anda tidak mempunyai penutup yang khusus dan dibiarkan secara terbuka di rak penyimpanan di dalam bilik air.

Ini kerana kita tidak tahu mungkin ada haiwan seperti cicak atau lipas yang suka bersembunyi di tempat yang lembab seperti di bilik air telah “menyentuh” berus gigi anda ketika anda tidak menggunakannya.

Jadi demi memastikan kebersihan, pastikan anda bilas berus gigi anda terlebih dahulu sebelum menggunakannya ya.

Jika berus gigi anda mempunyai penutup khusus, itu adalah lebih baik kerana sekurang-kurangnya berus gigi anda terlindung daripada “usikan” cicak serta lipas yang suka berkeliaran di dalam rumah.

Oh ya lagi satu jangan lupa untuk menukar berus gigi anda setiap 3 bulan sekali atau apabila bulu berus gigi anda sudah kembang tau.

Semoga bermanfaat!


“Ayahanda Sudah Lebih Seminggu Di Hospital..”-Mufti Perlis Mohon KKM Kaji Kesan Sampingan Dos Penggalak

Mufti Perlis, Profesor Madya Datuk Dr Mohd Asri Zainul Abidin berkongsi saranan kepada Kementerian Kesihatan Malaysia (KKM) di instagram miliknya agar memandang serius kesan sampingan dos penggalak kepada mereka yang mingkin tidak sesuai.

Ini berikutan ayahnya yang mula mengalami gajala muntah dan menjadi sangat lemah selepas menerima dos ketiga vaksin Covid-19.

“Ayahanda saya sudah lebih seminggu di hospital. Selepas dos ketiga, beliau mula muntah dan menjadi sangat lemah. Menurut doktor, beliau terkena sekali lagi stroke di bahagian yang sensitif di kepala.

“Punca masih tidak jelas. Apakah ada kaitan dengan dos penggalak atau tidak? Saya tidak pasti. Hanya pakar yang dapat menjelaskan,”katanya meluahkan rasa di Instagram miliknya semalam (Isnin)

Bercerita lanjut, Mohd Asri berkata ramai juga yang telah berkongsi situasi seperti itu di media sosial.

“Kebetulan minggu sebelum itu ada anak seorang sahabat meninggal setelah jatuh sakit mengejut selepas dos ketiga. Beliau sebelum itu sihat. Saya tidak pasti sebab kematian yang sebenar. Keluarga beliau orang kampung tidak menuntut siasatan terperinci. Mereka hanya kata “lepas vaksin nombor 3, tak pasai pasai dia sakit, lepas tu meninggal”. Mungkin juga ada punca lain,” jelasnya lagi.

Selain itu beliau turut berkongsi cerita mengenai seorang bakal ahli jamaah umrah beliau yang ambil dos penggalak sebagai syarat umrah, tiba-tiba jatuh sakit dan meninggal.

“Juga tidak pasti apakah punca sebenar. Kebetulan atau ada kaitan? Kena kajian pakar.

“Apapun, pihak KKM wajar memandang serius dan mengkaji kesan sampingan dos penggalak kepada mereka yang mungkin tidak sesuai. Ramai yang menyebut hal ini di sosial media. KKM kena ambil perincian setiap kes. Semoga Allah merahmati kita semua,” pintanya.

Jom saksikan video menarik Cabaran Pegang Ular, Berani Ke? dari adik-adik BK kita ni.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?


Mahu Disayangi Suami Dan Tidak Mahu Anak Hidup Susah, Ini Luahan Ibu Tergamak Bunuh Anak Sendiri.

Berita duka dari seberang yang membuatkan sesiapa sahaja akan berduka apabila anak yang tidak berdosa menjadi mangsa kepada tekanan hidup ibu bapa.

Akibat tekanan, akal dan waras tidak seimbang. Tindakan dilakukan diluar batas fikiran. Inilah yang terjadi apabila seseorang itu mengalami tekanan yang kronik.

Biarpun kisah ini bukan berita dalam negara, namun kisah masyarakat ini meruntun jiwa. Moga ia jadi iktibar bersama bahawa sokongan suami dan kasih sayang amat penting dalam sebuah rumahtangga.

Menurut laporan harian post, ibu bernama Kanti Utami (35) membunuh anak perempuannya sendiri yang berusia 7 tahun dengan mengelar lehernya, manakala 2 lagi anaknya, berusia 5 dan 10 tahun turut mengalami kecederaan parah di bahagian dada dan leher.

Menurut polis di Daerah Tonjong, Kabupaten Brebes, Jawa Timur, kira-kira jam 4:30 pagi Ahad, penduduk tempatan bergegas ke rumahnya apabila mendengar jeritan dari rumah milik suspek berkenaan.

Bagaimana bantuan penduduk tempatan, tiga daripada dua anaknya dapat diselamatkan dalam keadaan cedera parah.

Luah tidak mahu anak hidup susah dan mahu disayangi suami.

Dalam video berkenaan, wanita tersebut yang kelihatan berada di belakang jeriji besi mengaku ‘tidak gila’ dan hanya mahu menyelamatkan anak-anaknya.

“Saya gak mau anak-anak sakit, hidup susah kayak saya. Saya ingin menyelamatkan anak saya biar gak hidup susah. Cara menyelamatkan mereka ya biar mereka mati,” katanya.

Malah turut memberi tahu bahawa dirinya sedih dan ingin disayangi oleh suami dan ibunya kerana sejak kecil merasa hidup susah dan selalu dikurung.

“Saya mahu disayangi suami, tetapi suami sering tidak bekerja. Saya tidak boleh terima suami saya di luar kontrak dan tidak bekerja lagi.”

Difahamkan wanita tersebut bekerja sebagai make-up artist (MUA) manakala suaminya merantau di Jakarta bekerja sebagai sekuriti.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Alhamdulillah Tahniah, Makin Meriah Lepas Ni.” Umie Aida Terima Menantu, Anak Sulung Selamat Nikah!

Pelakon terkenal, Datin Seri Umie Aida teruja apabila anak sulungnya, Mohd Danial Firdaus selamat bergelar suami kepada wanita pilihan dikenali Haniz Zahira, 28.

Majlis akad nikah yang serba sederhana itu diadakan di sebuah masjid di ibu kota yang dihadiri ahli keluarga terdekat sahaja. Dengan sekali lafaz, pasangan ini sah bergelar suami isteri.

Danial yang juga pemain keyboard kumpulan Neon Band sebelum ini melangsungkan majlis pertunangan dengan Haniz yang juga Pegawai Pemasaran pada 22 Jun yang lalu. Selain Danial, Umie Aida juga memiliki dua lagi anak angkat iaitu Mohd Dzulhelmy, 26, dan Aisyah Humaira yang kini berusia setahun.

Tahniah diucapkan buat Umie Aida dan suami. Semoga pasangan pengantin kekal bahagia hingga ke akhir hayat.


Wow! Bagusnya Abang Ni, Siap Dokong Adik Lagi Masa Melintas Jalan.

Perkongsian daripada Encik Noorhashim apabila berkongsi foto  gelagat pelajar remaja yang sedang mendukung adiknya yang bersekolah rendah, memang mampu menarik perhatian dan sekali gus menyentuh hati  buat yang memandang.

Nyata, kasih sayang dan tanggungjawab seorang abang kepada adiknya itu wajar dipuji dan sebolehnya kita juga mengharap dan mendoakan anak-anak kita turut bertindak seperti anak remaja ini.

Secara jujurnya, saya sebagai seorang ibu atau ayah ternampak situasi seorang abang mendukung adiknya dalam keadaan panas terik. Wow!! Kagum dan sebak.

Saya perhatikan perlahan-lahan dia menuruni kawasan berbukit sambil mengendong adiknya dengan kawan-kawan perlahan-lahan menuju ke kawasan rumahnya.

Allahuakbar, anda seorg abang yang hebat. Semoga berkekalan ya adik menjaga serta melindungi ahli keluargamu ya.

Kepada ibu dan ayah serta keluarga adik ini, alhamdulillah didikan dan terapan kasih sayang di kalangan family masih utuh dan kuat. Tahniah atas didikan anda di dalam era yang penuh cabaran ini.

Sumber : Noorhashim Mohamad via KVV


11 Amalan Yang Patut Ibu-Ibu Amalkan Ketika Memasak Jika Mahu Lembutkan Hati Anak dan Suami.

Orang kata masakan ibu adalah yang paling sedap di dunia. Walau pergi ke hujung dunia sekalipun, seorang anak tetap merindui masakan ibunya. Demikian juga air tangan isteri.

Meski pun apa yang dimasak itu ringkas saja tapi disebabkan ia diolah dengan penuh kasih sayang, ceria dan tulus maka tatkala anak dan suami menikmatinya ia terasa enak sekali.

Dorongan memasak seorang ibu juga bukan untuk mendapat apa-apa tetapi untuk memberi.  Yakni untuk memberi kasih sayang dan mengenyangkan orang yang disayangi iaitu suami dan anak.

Sebab itulah walau penat pulang dari kerja petang hari, seorang ibu akan tetap memasak untuk keluarganya.

Masakan dari seorang ibu juga adalah petua berkesan untuk mengeratkan kasih sayang. Malah semasa memasak turut ibu boleh melakukan usaha untuk melembutkan hati anak dan suami.

Berikut adalah amalan yang boleh ibu praktikkan .

“Musa berkata: “Sesungguhnya Allah berfirman bahawa lembu betina itu adalah lembu betina yang belum pernah dipakai untuk membajak tanah dan tidak pula untuk mengairi tanaman, tidak cacat, tidak ada belangnya”.

Mereka berkata: “Sekarang barulah kamu menerangkan hakikat sapi betina yang sebenarnya”. Kemudian mereka menyembelihnya dan hampir saja mereka tidak melaksanakan perintah itu.”

“ Hai orang-orang yang beriman! Sabarlah dan lawanlah sabar, dan bersedialah dan berbaktilah kepada Allah supaya kamu mendapat kejayaan.” Doa ini boleh melembutkan hati ahli keluarga.

Semoga hidangan makanan yang dimasak sentiasa diberkati oleh Allah SWT di samping suami dan anak-anak yang makan juga mempunyai akhlak terpuji yang menyenangkan hati.

Sumber: Petua Ibu (Facebook)


Anak Demam Dan Hidung Tersumbat?  Ibu-Ibu Cuba Cara Tradisional Guna Susu Kunyit  Ini.

Musim hujan begini, pastinya tidak terlepas daripada demam dan selesema. Terutama bagi mereka yang mempunyai antibodi tak kuat. Jika anak-anak anda jenis yang sukar nak makan ubat, pasti ini mendatangkan masalah.

Jom cuba:

Bahan- bahan:
2 cawan susu (susu segar, susu tepung atau susu Farm Fresh/GoodDay/ DutchLady)
2 isi kunyit lebih kurang size ibu jari, dibersih, ditumbuk dalam lesung batu.
Sedikit air
Secubit dua serbuk Lada Hitam
Sedikit madu asli (optional)

Cara-cara:

Didihkan sedikit air dalam periuk.

Tumbuk isi kunyit hingga hancur dan perah jusnya.

Setelah air mendidih, kecilkan api. Masukkan susu dan kacau hingga sedikit berbuih. Ambil sedikit serbuk Lada Hitam, masuk dalam susu tu.

Kacau seketika, kemudian, masukkan jus kunyit. Setelah sebati, tutup api.

Tip tambahan

Masukkan madu sebagai perasa

Langkah berjaga-jaga:

Selamat mencuba!


Apartment Kos Rendah Tampak Mewah! Makover Pintu Masuk Dan Tandas Guna Wallpaper Memang Cantik!

Dulu, nak makeover rumah mesti melibatkan kos yang tinggi, siap panggil tukang untuk buat pemasangan. Namun kini, semua ini melibatkan bajet yang sedikit.

Dengan kemudahan pembelian atas talian, pada harga yang murah tentu kita dapat hiasa rumah dengan mudah.

Selalunya kita lihat makeover dapur, bilik atau tandas. Namun kali ini kita akan lihat makeover pintu masuk rumah. Memang nampak mewah walaupun bajet ciput.

Ikuti perkongsian ini.

Sedikit perkongsian deko budget yang saya buat untuk apartment kos rendah. Antara favourite part yang rasa macam saya buat dengan jayanya. Untuk pintu masuk. Ikot nafsu hati nak tukar pintu baru warna putih. Tapi bak kata admin, nak deko ukur poket suami hihi. Maklumlah, dah tak bekerja.
Maka, saya beli wallpaper foam untuk efek putih. Sign Assalamuaikum tu suami hadiahkan. Suprise. Tau2 balik, pintu rumah dah ada sign cantik

Tandas.
Antara tempat paling mula2 buat masa awal2 PKP. Guna wallpaper beli dekat shopee.2 gulung tak habis. Frame flush tu pon design sendiri, print sendiri & insert dalam frame ikea. Letak effect hijau2 sikit daun beli dekat shopee.

Bilik mandi

Pilihan wallpaper

Selamat mencuba!


Makin Hari Makin Sayang. 7 Rahsia Relationship Goal!

Manisnya sebuah perkahwinan, jika ia sentiasa disuburi dengan ayat-ayat cinta walaupun anak sudah besar. Hubungan utuh dan saling faham memahami dan bertolak ansur menjadi ikatan kukuh sebuah perkahwinan.

Memang ada pasangan awal-awal usia perkahwinan punyalah romantik, tetapi bila sudah ada anak seorang segalanya hilang. Nikmat rumahtangga andai tidak dibaja akan layu akhirnya. Kita suburkan hubungan suami isteri agar cinta kasih sayang tu, sentiasa bercambah. Ini barulah relationship goal.

1) Kejutan: Siapa yang tak sukakan kejutan. Tak kiralah lelaki atau perempuan tentunya sangat menghargai kejutan daripada pasangan. Tak perlu mahal, sekeping kad dengan ayat romantis pujian melambung bersama sekotak coklat yang dihantar ke tempat kerja suami sudah memadai.

2) Makanan Kegemaran: Sekali sekala masakkan makanan kegemarannya. Kalau tak pandai, inilah masanya belajar daripada mak mertua anda. Mula-mula mungkin tidak sedap, tak kena dengan selera Encik Abang, tetapi lama-kelamaan mesti sedap. Practice makes perfect.

3) Manis Muka & Sambut Di Pintu: Walaupun penat dengan kerja di pejabat, rumahtangga dan anak-anak, carilah masa bersiap berwangi sebelum suami pulang. Siapkan air secawan dalam peti sejuk dan sambut suami dengan senyuman. Salam dan beri ciuman di pipinya kanan dan kiri. Berikan air dan biarkan suami berehat seketika. Bukannya sambut suami dengan leteran panjang. Rimas tau kak kalau asyik membebel.

4) Bersyukur: Bersyukur kalau dapat suami yang rajin membantu di dapur atau menjaga anak. Tetapi selalunya apa yang dibuat suami memang tak sesempurna mana. Lipat baju dahlah senget, tak sama pula tu. Masak lebih minyak, buat air pun tak sedap dan bila pakaikan anak baju selalunya tak matching dengan seluar. Sabar! Layankan je kak. Kalau tak suka, senyap-senyap pergi betulkan. Tak perlu membebel. Untung dah, bila suami hendak membantu kita kan? Kalau nak tegur pun, carilah masa yang sesuai dan tegur dengan cara paling lembut dan manja. Barulah Encik Abang tak jadi marah.

5) Jangan Membantah: Dapat isteri yang kuat melawan memang mencabar ego. Tahulah sama-sama bekerja untuk meningkatkan ekonomi keluarga tetapi dah namanya suami, memanglah kena dihormati. Usah ditambah minyak dalam api yang sedang membara. Seeloknya diam dan cari masa sesuai untuk menerangkan keadaan sebenar atau meminta maaf.

6) Cari Masa Bersama: Tak perlu sampai tinggalkan anak dengan mertua semata-mata untuk bercuti bersama suami. Cukuplah sedikit usikan manja sebelum tidur dan sejurus bangun tidur, gurau senda, berkepit sambil menonton drama TV atau mandi bersama pada hujung minggu. Lupakan sekejap hal anak atau kerja, dan beri tumpuan pada pasangan di depan mata.


Pangku Komputer Riba Ada Kesannya Pada Suami, Sila Jauhkan!

Khusus untuk lelaki moden hari ini, sebaiknya elakkanlah memangku komputer riba di atas paha ketika melakukan kerja. Mengapa?

Penyelidik menyarankan lelaki mengelak meletakkan komputer riba di atas paha kerana haba komputer dikatakan boleh menjejaskan kualiti sperma.

Meletakkan komputer riba di atas paha boleh meningkatkan suhu pada skrotum sehingga 2.7° Celsius (jika digunakan) dan 2.1° Celsius jika tidak digunakan.

Suhu di bahagian bawah komputer riba boleh meningkat sehingga 31 hingga 40° Celsius, iaitu empat hingga 13 darjah lebih tinggi daripada suhu badan normal.

Kajian lain mendapati, jumlah sperma boleh menurun sebanyak 40 peratus jika suhu pada skrotum meningkat satu darjah Celsius. Bayangkan kesannya jika suhu pada anggota itu meningkat melebihi dua atau tiga darjah Celsius.

Secara purata, lelaki mampu menghasilkan di antara 100 hingga 300 juta sperma setiap hari dan sekurang-kurangnya 80 juta sperma diperlukan bagi membolehkan seseorang wanita mengandung.

Jika bilangan sperma terlalu sedikit dan banyak mengandungi sperma tidak normal, kemungkinan untuk wanita hamil adalah rendah.

Jadi fikir-fikirkanlah. Isteri kalau nampak suami buat kerja sambil komputer riba atas paha, silalah tegur!


Hasil Tuai Gemuk-Gemuk, Ini Cara Tanam Sawi Putih Guna Benih Eco Aje. Wanita Ini Kongsi Tip.

Bagi pengemar sawi putih mesti geram tengok sayur ni gemuk-gemuk hasil tuai.

Buat masak sayur lemak putih makan dengan nasi panas-panas serta sambal kering ikan bilis, memang padu sedap!

Nak tanam ada caranya. Menurut perkongsian ini, beliau hanya menggunakan benih dari kedai eco sahaja. Malah turut menunjukan cara penjagaan dan  semaian sawi putih ini.

Jom cuba tanam di halaman rumah. Guna pasu kecil je pun dah merimbun!

Sawi Putih benih eco..percubaan tanam 10 pokok..8pkok dh 2x tuai bagi2 ke jiran2 and mertua.mak sndiri xsempat merasa sbb PKP..nnti tanam lain..tinggal la 2pkok untuk tuan tanah kedaung.x try rasa lg sbb pakchoy kt peti sejuk pn belum habis mkn.

🌱kalau x mnjadi jgn putus asa.cuba lg n faham kerenah tanaman..skrg tgh nk faham cili, tomato n kunyit sbb xjadi2.

KONGSI TIP CARA TANAM

1.isi tanah semaian(tanah+cocopeat) ratakan.
2.bt lubang cucuk sikit guna jari dlm 1cm.letak 1biji benih
3.tutup lubang tu dgn cocopeat..spray bg lembap.letak tmpat teduh(kalau nk pkok lasak semai tu ltk tmpt yg kne cahaya pagi.tp kne slalu spray bg tanah lmbap)
4.dlm 1-2mggu naik 4 daun boleh alih ke pasu.scoopkan je guna sudu ke pape.
5..nk tanam tanah paras daun yg plg bwh..ltak teduh dlm semggu
6.lepas seminggu alih ke panas pagi..
7.blh start baja 3-4bji sepasu.
8.siram pgi ptg

tanah hitam siap campur tambah cocopeat.

Baja yang digunakan.

Semburan racun serangga.

Tanah, air, cahaya, baja, kawal perosak. Bila semua cukup InsyaAllah subur.

HASILNYA!

Subur dan gemuk-gemuk hasil tanaman.

Membesar dgn salad

Tuai pertama ambil daun bwh je.

Tuai habis bg jiran

Lps tuai sy mmg cuci pasu bersih2.simpan elok2.

Sumber: Baizura Nadzura Nadzri


“Nanti Dalam Syurga Juta-juta Kali Lagi Cantik…”-Bercuti Di Switzerland, Ebit Lew Didik Anak Kenal Cinta Allah!

Pendakwah popular Ustaz Ebit Lew telah berkongsi momen indahnya sedang bercuti bersama isteri dan anak-anaknya di Switzerland menerusi Facebooknya, tulis Ebit, meluangkan masa bersama keluarga menjadi detik terindah dalam hidupnya dan turut menitipkan nasihat yang sangat berguna buat anak-anaknya dalam mengagungkan kebesaran Allah.

Semuanya cantik sangat

Anak-anak tanya. Ayah kenapa cantik sangat alam ni yer. Kenapa air sungai dari jauh nampak macam biru? Salji cantik langit gunung. Semuanya cantik sangat. Walau ambil gambar tak sama macam sebenarnya.

Siapa jadikan semuanya anakku? Dialah Allah. Yang menjadikan segalanya. Dialah Allah yang memiliki langit dan bumi. Dialah Allah yang menjadikan segalanya. Pemilik semuanya.

Dia Maha berkuasa atas segala sesuatu. Dimana sahaja kita belajar lah melihat dengan hati. Dengan cinta. Kita dihantar untuk mengenal cintaNya.

Anakku walau kemana kita pergi kita hambanya. Nanti dalam syurga juta-juta kali lagi cantik. Tiada akal yang mampu mencapainya. Syaratnya kita menjadi hambanya dan sentiasa mencari Redhanya. Hanya dengan Rahmatnya Kasih Sayangnya yang akan bawa kita ke sana.

Jaga solat walau dimana sahaja. Buat Ta’lim. Cerita kebesaran Allah dimana sahaja. Bawa akhlak Nabi saw. Balas keburukan dengan kebaikan-ebitlew

Saudaraku disebalik ujian ada rahmat.

Perkongsian Ebit tersebut mendapat lebih 2 ribu komen dan 106K tanda suka dalam masa beberapa jam.

Antara komen yang ditinggalkan pengguna media sosial,@Rosni Hassan “Alhamdulillah saya dh pergi tempat ni memang cantik2 pemandangan nya”

Diakui juga oleh @Nureha Mohd “Alhamdulillah…alam ini sangat cantik..puji pujian kpd Maha Pencipta”

Komen @Abdul Rahim Rubi pula, “Untungnya jadi ustaz ebit lew, alim, kaya, suka Tolong orng, suka merendah diri, dekat dengan Allah, sayang dengan keluarga, suka buat dakwah, semuanya cukup, Semoga ustaz sentiasa dalam lindungan Allah yg maha esa amin ya rabbal alamin.”

Manakala @Jawahir Jasin menitipkan doa di ruangan komen, “Alhamdulillah.Masya Allah. Cantiknya pemandangan.semoga ustaz dan keluarga sentiasa dalam rahmat-Nya & redha nya.Aamiin…🤲”

Jom turut serta bersama e-keluargagader Bonding Day #dirumahaje secara virtual untuk anda merasai seperti berada di Ripleys Believe It or Not Adventureland Genting Highlands dan beberapa lagi tempat menarik di Genting Highlands!

Bila anda join event ini, anda juga layak menerima 2 tiket Ripleys Believe It or Not Adventureland Genting Highlands secara PERCUMA untuk anda sekeluarga.


Belum Sempat Goreng Ikan, Tong Gas Meletup! Bakal Pengantin Melecur Hampir Seluruh Badan

Seorang bakal pengantin melecur hampir keseluruhan badan apabila tong gas petroleum cecair (LPG) meletup ketika wanita itu dikatakan mahu memasak di kediamannya di Taman Sena Permai, Pokok Sena, di sini, pagi tadi.

Dalam kejadian kira-kira jam 8 pagi itu, mangsa berusia 26 tahun dilaporkan ingin menggoreng ikan sebelum gas memasak berkenaan tiba-tiba meletup sehingga memusnahkan rumah dua tingkat terbabit.

Komander Operasi dari Balai Bomba dan Penyelamat (BBP) Tasek Gelugor, Pegawai Bomba Kanan II (PBKII) Mohamad Hazam Hassan, berkata pihaknya bergegas ke lokasi sebaik saja menerima panggilan kecemasan pada jam 8.13 pagi berhubung insiden itu.

“Setiba di tempat kejadian, anggota mendapati seorang wanita mengalami kecederaan dan sudah dibawa keluar oleh jiran sebelum pasukan bomba sampai.

“Mangsa dibawa ke Hospital Kepala Batas (HKB), di sini, untuk menerima rawatan dan keadaannya dilaporkan stabil,” katanya ketika dihubungi, hari ini.

Difahamkan, mangsa bakal mendirikan rumah tangga pada Januari depan dan mendiami rumah terbabit bersama adik lelaki serta isterinya.

Mohamad Hazam memaklumkan, kejadian itu turut menyebabkan sebuah kereta dan motosikal yang diparkir di halaman rumah berkenaan mengalami kerosakan.

Seterusnya, beliau berkata, anggota bomba melakukan kerja-kerja pemantauan dan kawalan supaya tiada letupan susulan berlaku.

“Punca kejadian dan anggaran kerugian masih dalam siasatan,” katanya.

Sumber : Berita Harian


“Moment Itu Lebih Berharga.” Review Jujur Bapa Ini Tentang Harga Tiket, Tapi Reaksi Netizen Bikin ‘Touching’.

Memang seronok rasanya jika kita dapat membawa keluarga kita pergi bercuti. Tak kiralah tempat itu pantai, tasik, taman teman atau tempat menarik lain yang pastinya ia momen indah bersama keluarga.

Tular di media sosial, seorang bapa meluahkan rasa kecewa apabila niat hati membawa keluarga untuk mencipta kenangan namun terkejut tempat yang dikunjungi indah khabar dari rupa.

Dia tak sangka, ruang kawasan yang dipenuhi salji yang sedikit dan beranggapan ia tidak berbaloi untuk harga tiket yang ditawarkan.

Menerusi facebook dan Tiktok, Sharwin Basir, review jujurnya telah meraih perhatian warganet.

“Tak best dah snow walk sekarang. Kesian yang kumpul duit nak datang. “

HAK MASING-MASING UNTUK CIPTA MOMEN BERSAMA KELUARGA

Dalam pada itu, ada juga warganet yang setuju dan ada juga sebaliknya. Ada yang memujinya dengan review yang jujur itu. Malah ada juga beranggapan bahawa duit bukan ukuran tetapi nilai kenangan itu lebih berharga.

Apa yang pasti, hak masing-masing untuk memilih yang terbaik untuk keluarga untuk menikmati momen indah untuk dikenangan bersama anak-anak. Sungguh ‘touching’ reaksi wargamaya ni!


13 Permintaan Anak Yang Mungkin Tidak Pernah Diucapkan. Ini Yang Ibu Bapa Kena Tahu.

Ibu bapa sentiasa inginkaan anak-anak yang hebat. Malah mereka sanggup melakukan apa sahaja agar anak mendapat kebahagiaan dunia akhirat.

Inilah yang ibu ayah kena lakukan agar anak menjadi orang yang berguna.

Namun, terdapat 13 permintaan ANAK yang mungkin tidak pernah mereka ucapkan :

.
1. Cintailah aku sepenuh hatimu.
.
2. Jangan marahi aku di khalayak orang ramai.
.
3. Jangan bandingkan aku dengan kakak, abang, adikku atau orang lain.
.
4. Ayah dan bonda jangan lupa, aku adalah fotocopimu.
.
5. Kian hari umurku kian bertambah, maka jangan selalu anggap aku anak kecil.
.
6. Biarkan aku mencuba, lalu beritahu aku apabila salah.
.
7. Jangan ungkit-ungkit kesalahanku.
.
8. Aku ialah Ladang Pahala bagimu.
.
9. Jangan memarahiku dengan mengatakan hal-hal buruk, bukankah apa yang keluar daripada mulutmu sebagai orang tua ialah doa bagiku?
.
10. Jangan melarangku hanya dengan mengatakan “JANGAN” tetapi berilah penjelasan kenapa aku tidak boleh melakukan sesuatu.
.
11. Tolong ayah ibu, jangan rosakkan mentalku dan pemikiranku dengan selalu kau bentak-bentak aku setiap hari.
.
12. Jangan mengheret aku ke dalam masalahmu yang tidak ada kaitannya denganku. Kau marah sama yang lain, aku imbasnya.
.
13. Aku ingin kau sayangi dan cintai kerana engkaulah yang ada dalam kehidupanku dan masa depanku.
.
“SEMOGA BERMANFAAT, BAGI PARA ORANG TUA DAN BAKAL IBU BAPA”

Sumber: Anak-Anak Amanah Allah


Kesungguhan Suami Isteri 12 Tahun Berjuang Untuk Zuriat. IVF Ke 8 Timang Anak, Raih Perhatian Wargamaya.

Rawatan IVF (Persenyawaan In Vitro) adalah pilihan terakhir untuk pasangan yang sekian lama berkahwin yang masih belum dikurniaan anak.

Setia seorang suami itu bukan calang-calang apabila sanggup bersama biarpun isteri belum hamil sejak berkahwin biarpun sudah berbelas tahun berkahwin.

Lebih meruntun jiwa apabila percubaan IVF (Persenyawaan In Vitro) sebanyak 7 kali menemuai kegagalan serta dua kali keguguran.

Namun setiap kesabaran itu ada manisnya. Pasangannya ini akhirnya menimang cahayamata buat pertama kali.

Sebagaimana perkongsian di Instagram miliknya baru-baru ini.

“42 tahun my wife tunggu untuk jadi Wanita iaitu merasa mengandung dan melahirkan anak secara normal.. Namun ketentuan dan ketetapan tu milik Allah .. C-Section dan beliau akur.”

“Beliau memilih untuk lakukan pembedahan waktu petang iaitu selepas kami Zohor berjemaah dan berdoa .. Itu permintaan terakhir beliau sblm C-Section. Panjang wasiat dan amanah yang beliau tinggalkan untuk aku kerana Segalanya Berkemungkinan.”

“Al Maklum beliau ada 3 anak Tiri dan 2 Anak Susuan. Kerisauan beliau adalah Amanah 2 anak Susuan yang kami Adopt sejak dari lahir.. Alhamdulillah & I Love you Mega Marissa.”

CABARAN

Lebih menyedihkan akibat belum dikurniakan zuriat, ada cakap-cakap orang yang tidak sedap didengar, yang isterinya mandul.

Namun tidak menjadikan ia penghalang untuk terus berjuang, pasangan suami isteri ini nekad untuk impian mempuan zuriat.

“Pergi Mampus dengan Mulut Orang cakap you Mandul…”

“You are my wife and mother to 5 Haikle, Haqi, Qistina, Ucop & Yinna yang lahir dari hati dan Jiwa walau bukan keluar dari Rahim ..

Beliau akur dan ikut namun jauh di hati my wife masih nak mencuba nak merasa apa itu mengandung. Perlahan-lahan beliau pujuk.. Melihat naluri seorang Wanita dan Ibu, aku tewas lalu izinkan…

Alhamdulillah hari ini hari yang sangat penting buat my wife ..Kalau tidak kerana Semangat Kental beliau dan Izin Allah tak mungkin kami berjaya sampai ke saat ini ..Alhamdulillah ..”

PERCUBAAN KE 8 DAN TERAKHIR…

“Kami buat keputusan, percubaan yang ke 8 ini adalah yang terakhir – Faktor OHSS( hampir maut ), Umur 42 tahun and me 54 tahun …

“2 embryos dari 15 ( 3rd IVF Fresh Cycle) Doktor masukkan and Alhamdulillah satu melekat dan hari ini adalah harinya…”


“Mampu Rawat Pesakit Tapi Tak Mampu Selamatkan Mak…”- Tidak Sempat Jumpa Ibu dah Tiada, Doktor Ini Luah Kerinduan Pada Arwah. Sebaknya!

Hargai selagi masih ada, jangan ditangisi bila sudah tiada. Usah jadikan kesibukan dengan urusan kerja membuatkan kita lupa pada orang yang disayangi.

Ikuti perkongsian doktor muda ini menerusi laman twitternya. Semoga cerita ini memberi manfaat untuk kita semua.

Jangan jadi macam aku

Ibu sakit aku oncall di hospital

Mak call aku tak angkat

Tak boleh balik minta kawan tengok mak

Tak sempat jumpa mak

Saya rindu sangat mak


Minyak Urut Selain Dibeli, Kali Ni Boleh Buat Dari Dapur Sendiri!

Pada kebiasaannya minyak akan digunakan semasa mengurut bagi tujuan melicinkan dan mengelakkan daripada rasa sakit semasa proses urutan dilakukan.

Terdapat pelbagai jenis minyak yang biasanya digunakan di dalam keadah rawatan alternatif ini.  Setiap minyak tersebut diperbuat daripada bahan-bahan tertentu melalui proses-proses yang berbeza.

Pun begitu, tidak semua tahu cara untuk menghasilkan minyak urutan ini dan biasanya kita hanya membeli sahaja apa yang ada dipasaran.

Namun,  dengan adanya perkongsian daripada Mamak Haji ini, semoga memberi manfaat dan bertambah juga imu berkenaan cara untuk hasilkan minyak urut.  Selamat mencuba.

“Sejak kebelakangan urat-urat kaki semakin sakit…mungkin dah berumur agaknya.Semalam buat sendiri, “minyak urut Ayurvedic” sendiri.

“Sangat berkesan untuk diri mamak haji..jadi rasa nak kongsi dengan sahabat resipi buat minyak urut ayurvedic ini…Ia mudah dan kurang belanja…cuma perlukan rempah-rempah…”-Mamak Haji

Resipi Minyak Urut Ayurvedic

bahan-bahan:

1 cawan minyak kelapa (minyak kelapa sawit pun Ok).

1 cawan minyak lenga ( minyak bijan).

1 cawan minyak mustard (minyak biji sawi) kalau tahan baunya kalau tidak guna “castor oil”.

1 sudu besar bunga cengkih.

2 batang kulit kayu manis.

2 sudu besar biji jemuju / omam/ carawan Ajawain seed.

1 sudu kecil serbuk kunyit.

2 sudu besar biji halba.

1 sudu besar kapor barus.

1 sudu besar garam bukit.

1 sudu besar halia ditumbuk.

1 sudu besar bawang putih tumbuk.

3 helai daun salam / biryani/daun pokok kayu manis.

cara menyediakan:

1. Masukkan semua minyak-minyak dalam sebuah periok steel atau tanah liat. Panaskan minyak dengan api dapur sederhana. Bila minyak mula mendidih, kecilkan api dapur dan masukkan semua bahan-bahan tadi satu persatu.

2. Biarkan minyak itu panas selama sekurang-sekurangnya 1-2 jam..lebih lama lagi bagus…tapi mamak haji rasa dalam 1 jam sudah memadai.

3. Kalau anda inginkan warna kesukaan anda atau pewangi boleh ditambah. Bila sejuk masukkan dalam botol.

sumber: Mamak Haji


Murid Pra Sekolah Tanam Sayur Kangkung, Bikin Netizen Kagum.

Siapa sangka, kanak-kanak enam tahun pun tahu berbakti kepada tanah. Begitulah yang dilakukan oleh murid pra Sekolah Kebangsaan Sri Keledang ini.

Hanya berbekalkan modal RM10, Muhammad Afiq Aryan Rosman mula menanam kangkung di halaman rumahnya di Taman Slim Permata.

Beli benih guna tabungan

Lebih menarik si cilik ini membeli benih sayur kangkung menggunakan tabungannya sendiri.

Menggunakan tiga paket benih kangkung pada harga RM6 dan bakinya digunakan bagi membeli baja.

“Modal itu hasil tabungan saya yang diberikan keluarga. Menanam kangkung juga bukannya sukar kerana selepas disemai, saya hanya perlu menyiramnya mengikut waktu ditetapkan seperti yang pelajari di facebook Jabatan Pertanian.

“Kangkung tidak mengambil masa yang lama untuk dituai dan penjagaannya pula mudah. Walaupun laman hadapan rumah tidak luas namun kangkung yang tanam boleh dinikmati oleh saya sekeluarga dan jiran,” katanya.

Tidak gemar makan sayur.

Dalam pada itu, kanak-kanak ini mengakui sebelum ini tidak gemar makan sayuran. Bagaimana pun selepas bercucuk tanam sayur kangkung, dia mula menyukai sayu-sayuran.

“Selepas tiga minggu ditanam, kangkung dituai dan dimasak oleh ibu. Selebihnya saya sedekahkan kepada jiran.

“Aktiviti ini saya lakukan waktu lapang sejak sekolah dibuka dan harap rakan-rakan lain boleh cuba menanamnya,” katanya.

Nyata usaha kanak-kanak ini sungguh inspirasi! Jadi tiada alasan untuk kita sebagai orang dewasa memberi alasan untuk tidak bercucuk tanam.

Dalam pada itu, cara anak kecil ini telah menarik perhatian netizen yang meluahkan rasa kagum melihat usaha yang dilakukannya.


Kecur Air Liur Tengok Lauk Paprik Ayam Ni. Patutlah Resepi Ni Viral

Sejak bulan Ramadan, tentunya para ibu tercari-cari resepi berbuka dan sahur untuk seisi keluarga.

Jika setiap kali membeli di bazar tentunya bosan kan. Apa kata cuba resepi paprik ayam ni cara puan Nurbaizura Sani.

Bahan-bahan nak buatnya pun mudah. Tentu anak-anak dan suami selera dengan hidangan daripada air tangan ibu!

Bahan-bahan

Step 1

Bahan-bahan sos

bahan-bahan untuk tumis

Cara menumis

Masukkan sayur

Siap!

Selamat mencuba!

Sumber: Nurbaizura Sani Via Ilham Resepi


Impak Tular Kisah Bayi Tertukar, Warganet Mula ‘Selongkar’ Tag Lama Anak.

Kejadian bayi tertukar di hospital yang kini tular telah memberi impak kepada yang bergelar ibu ayah. Malah merisaukan ia akan melibatkan nasab keturunan masa hadapan.

Rententan itu,warganet mula melahirkan kebimbangan. Malah ada yang mula selongkar tag lama anak untuk pengesahan.

Ia bukan gurauan yang boleh dibuat main tapi perlu alert kesahihan anak. Sehubungan itu, bagi yang menyimpan tag anak, tak salah untuk melihat kembali. Sekadar peringatan.

Sebagaimana perkongsian wanita ini di sebuah grup yang berkongsi perihal keluarga. Barangkali boleh berbuat demikian.

Oleh sbb dah viral kisah bayi tertukar tu … haaa rasa tak tenang pulak Mama. Pegi selongkar balik kt dalam laci. Check balik tag anak3 Mama. Xtaolah hati gusar… bila teringat kisah SitiJamuMall tuu.. Allahuakbar …

Alhamdulillah dah jumpa anak beliau.

Walaupun betul dah check tp fikiran ny tu mcm ye tak ye tak ye je😅 pastu belek2 muka anak2..
Ada ke yg mcm Syanaz?

Dalam pada itu, meninjau di ruangan komen, ada yang turut berkongsi tag lama anak dan ada juga berkongsi wajah anak sama iras. Apa pun, kisah ini wajar dijadikan iktibar supaya tidak berulang kembali.


“Saya Pandang Anak-Anak Hati Saya Tak Kuat Kak.” Suami Meninggal Akibat Covid-19, 6 Anak Perlu Bantuan!

Berat mata memandang , berat lagi bahu yang memikul. Tatkala insan bernama suami dan ayah yang selama ini menggalas tanggung jawab mencari rezeki buat keluarga pergi buat selama-lamanya, hanya Dia yang tahu betapa peritnya hidup wanita ini sekeluarga.

Menurut Aiza, wanita ini juga senasib dengan dirinya apabila kehilangan suami akibat Covid-19. Wanita bernama Noradilah binti Rani, adalah isteri kepada mangsa kedua covid-19. Arwah juga turut meninggalkan enam anak yang masih kecil. Berikut bingkisan yang dimuat naik oleh Aiza bagi memohon orang ramai membantu keluarga ini.

Bismillahirrahmanirrahim….dan Assalamualaikum wbt…❤

Maafkan pena bisu ini yg sering menulis hari demi hari…ada waktu nya aku tak bisa memendam rasa… menjeruk hati…. menangis sendiri…😭

Aku mulakan petang Jumaat penghulu segala hari yg mulia ini dgn selawat dan salam kepada Junjungan besar Rasulullah saw….berikan kami syafaat wahai kekasih Allah swt di padang masyar nanti.. 😭

Tolong Bantu Dia… Tolong pandang ank ank nya…. 😭😭😭

Hari ini aku beroleh kekuatan utk berkongsi kisah duka ini.. hampir 2 hari aku mencari kekuatan dari lubuk hati yg paling dalam….😭

Hampir aku tewas dengan emosi saat aku menulis kisah ini dari hati ke hati… sukar untuk aku bygkan perasaan yg lahir dari hati kami ini…menggigil seluruh tubuh bila mana terpandang wajah ank ank nya yg masih kecil itu… aku terus mendakap Al Quran..ya Allah bantu kami ya Allah..kami balu seorang Pejuang covid yg penuh dosa😭 Malam td bacaan yaasin ku penuh dgn linangan air mata.. sembuhkan semua Pejuang covid.. mak angkat ku Junidah Othman yg masih lg dlm wad icu.. yg telah pergi sebagai syahid tempat kan mereka di syurgaMU ya Rahman ya Rahim..

Kisah dia dan aku hampir sama tetapi tidak serupa…dia berusia 33 thn… manakala aku 34 Tahun. hanya beza setahun…arwah suami ku menyahut seruan ilahi pd usia 36 thn.. mana kala arwah suami nya pd usia 34 thn..suami nya korban ke 2..suami ku korban ke 24.dalam bulan yg sama.😭

Saat aku berada di dlm wad…. hari pertama di dlm wad HKL aku mmg merasa kan sgt derita..luluh.. remuk..berkecai hati..mcm orang yg akan menerima hukuman gantung😭. sudah lah suami pergi tinggal kan aku baru 4 hari…. ayah pula masih di wad hospital permai jb.. kini aku di uji lg dgn di sahkan positif covid19…

Di mana aku ingin berpaut mencari kekuatan.. lg lg keluarga jauh di Johor.. ..mmg mudah utk kalian ungkapkan perkataan redha dan sabar.. tetapi utk menerima nya adalah sgt sukar utk aku.. perpisahan yg terjadi di saat aku tidak bersedia utk lalui semua itu seorang diri..hari pertama di wad aku hanya membayangkan MATI…😭 letak kan tempat kalian di tempat kami…

Salam kemaafan

Tetapi… hati aku di robek pilu.. bila mana seorang wanita menghantar kan messenger di fb n call aku di dlm wad setelah luahan pertama ku bertajuk salam kemaafan tular di media sosial (fb) sebanyak 40ribu org like… n share..itulah luahan pertama ku di fb sbgai pejuang covid19

Aku memohon sahabat fb ku memberikan aku kekuatan.. kecekalan.dan ketabahan .dgn rembesan air mata aku menaip setiap baris kata.. biarpun aku tahu ada yg mengecam.. tetapi itulah shj terapi minda utk memberikan hatiku sedikit kelegaan.ini shj cara aku utk mengelakkan depression….

Terima kasih rakyat Malaysia… kerana doa kalian aku terus Bangkit dan kuat smgt!!!!! kerana Allah maha pengasih dan penyayang… memberi kan izin dan sinar utk aku menulis di saat hati tidak siapa pun mengerti…

Kasih sayang Allah terlalu banyak

Aturan Allah dan kasih syg Allah terlalu byk di saat hati ini sgt rapuh😭 lebih lebih lg di dalam eddah..tidak tahu tgn tgn ajaib mana yg mendoakan sehingga malaikat angkat segala doa2 kalian… terima kasih semua..

seorang yg aku aku kenali sbgai Dila… mengatakan…

“Akk sgt kuat… .sy follow fb akk…. sy dpt smgt drpda penulisan akk.. sy pun seperti akk…. sy balu kepada mangsa ke 2 korban covid… tetapi sy tiada kekuatan utk menulis seperti akk… akk sgt tabah… sy pinjam smgt akk… kalau akak nangis sy pun nangis….beza akk dgn sy.. sy ada 6 org ank yg masih kecil kak….saya berdoa berikan sy smgt mcm akk ya.saya pandang ank ank saya hati sy tak kuat kak…..”

Ibu hebat ini lebih sedih

Allah… Allah..Allah..Allahuakbar.. .aku mendongak ke langit di wad HKL. . aku kesat air mata yg turun laju..ketika aku yg sangat merasa kan derita tetapi Allah hadirkan seorang wanita.. ibu.. isteri solehah ini yg lbh derita… di saat aku kata kan aku yg plg sedih… malah wanita ini… ibu hebat ini lebih sedih tidak terkata.tidak terucap..ya Allah… dia lebih parah ya Allah…dia patut di bantu ya Allah..

Lalu aku skroll fb nya…. Allahuakbar… subahanallah..comel comel ank nya. Dia juga senasib dgn ku… ya Allah maafkan aku kerana menangis… maafkan aku kerana merasakan ujian ini sgt hebat… tetapi ya Allah sbnrnya wanita ini lg hebat… tinggi nya darjat beliau yg kau angkat wanita solehah ini…anak ank juga di sahkan positif covid… dan suami nya masuk ke icu hospital JB pd 13.3. 2020 dan meninggal kan dunia ini pd tarikh 17.3.2020 ( sblum pkp lg)

Berikan sinar pada anak yatim

Wahai rakyat Johor…. . rakyat Malaysia…NGO… persatuan persatuan kebajikan..individual yg luhur budi.. . tolong bantu dia…. tolong pandang wajah ank ank nya….tolong saya kawan kawan….berikan sinar pd ank anak yatim ini…. saya merayu mohon cebisan kasih syg kalian semua utk bantu ibu muda ini…

Ketika dunia menyalah kan kluster tabligh ibu ini tetap sabar… redha.. dan tetap berserah pd Allah… begitu hebat pergantungan nya pd Allah…. ya Allah aku tidak sehebat dia… aku Bangkit kerana dia…Dila awak sgt hebat… ujian ini utk wanita solehah sehebat awak… akk kagum dgn awak.. I’m proud of u dear…. teruskan berjuang utk ank ank… akk janji tak nangis lagi kerana tangisan awak lebih hiba..

Anak ank nya yg masih kecil perlukan pendidikan… perlukan kasih syg kita wahai rakyat Malaysia….tolong bantu ibu solehah ini…

Anak No 1 = 11 tahun

anak No 2 =10 tahun

anak No 3 =7 tahun

anak No 4 =5 tahun

anak No 5 = 3 tahun

anak No 6 =8 bulan

Tolong jangan kecam kluster tabligh

Mari kita hulurkan sedikit sumbangan kepada mangsa covid ini…. mohon kita buka hati kita utk bantu yg mana kita mampu..tidak byk pun tak mengapa asalkan kita sudi membantu dengan ikhlas .. dia seperti saya… tetapi dia ada Permata Permata hati utk di besarkan seramai 6 org….

lihatlah wajah ank ank syurga nya yg dambakan kasih syg seorang bapa… bapa mereka seorang pendakwah Islam….mengaji setiap hari… menyebarkan dakwah dan syariat Islam..Allahyarham menyambung kerja kerja nabi kita baginda Rasulullah saw…..tolong jgn kecam kluster tabligh lagi.. hentikan wahai rakyat Malaysia…

Salurkan sumbangan anda kepada :

Noradilah binti Rani

Johor Bahru

Bank Islam

Terima kasih🙏🙏🙏🙏🙏🙏🙏🙏

Panjang kan nota bisu ini utk menjadi saham akhirat kita di sana nanti… moga moga kita semua di lindungi… tangan yg menghulur lebih baik drpada tgn yg menerima… mari kita bantu sesama muslim… yg bukan Islam juga boleh memghulurkan bantuan…. Tolong saya kawan kawan😭😭😭😭😭😭😭

Salam takziah kepada semua ahli keluarga MUHAMMAD YUSUF HARON, mangsa korban ke 2 dari Negeri Johor COVID-19 yang telah meninggal dunia pada 17.03.2020. Semoga tabah dan redha atas ketentuanNya..(kes 178)

Jenazah telah selamat dikebumikan di Jalan Surau Bakar Batu,Johor DT

اِنّا لِلّهِ وَاِنّا اِلَيْهِ رَجِعُوْنَ…

Ya Allah Ya Tuhanku, Ampunilah Dia, Maafkanlah Dia, Kasihanilah Dia, Lapangkanlah Kuburnya, Jadikanlah Kuburnya Seperti Sebahagian Dari Taman-Taman Syurga, Berikanlah kekuatan Dan Ketabahan Kepada Ahli Keluarganya.

Al-Fatihah…

بِسْمِ ٱللَّهِ ٱلرَّحْمَـنِ ٱلرَّحِيم

ٱلْحَمْدُ لِلَّهِ رَبِّ ٱلْعَـلَمِين۞ ٱلرَّحْمَـنِ ٱلرَّحِيم۞

مَـلِكِ يَوْمِ ٱلدِّين۞إِيَّاكَ نَعْبُدُ وَإِيَّاكَ نَسْتَعِينُ۞ ٱهْدِنَا ٱلصِّرَطَ ٱلْمُسْتَقِيمَ۞صِرَطَ ٱلَّذِينَ أَنْعَمْتَ عَلَيْهِمْ۞ غَيْرِ ٱلْمَغْضُوبِ عَلَيْهِمْ وَلاَ ٱلضَّاۤلِّينَ۞

آمــــــــــــــــــينَُ يَا رَبَّ الْعَالَمِيْن…

Semoga almarhum ditempatkan dikalangan orang-orang yang beriman dan semoga rohnya dicucuri rahmat..

Diary Pejuang covid19

Hulurkan sedikit kasih syg dan doa utk wanita solehah ini…

Al fatihah

lagi sekali no akaun dila….mohon kita bantu dia ya sahabat… 🙏🙏🙏

Bank islam

Ahlia Yusuf Dila

Dedikasi khas utk mu.. Dila..

Aiza

Pesakit covid


“Luluhnya Perasaan Kami Semua Anak ‘Pergi’ Sekali Gus.” Percutian Berakhir Tragedi, Bapa  3 Beradik  Mati Lemas Kongsi Kisah Sedih.

Tiada kata yang mampu diungkapkan buat keluarga ini bila anak yang disayangi hilang sekelip mata. Kepiluan dan luluh hati seorang ibu, sedih dan parah jiwa seorang bapa bila mana anak yang ditatang bagai minyak yang penuh kini sudah kembali kepada Sang Pencipta.

Hari ini sepatutnya ketiga-tiga beradik ini melangkah kaki ke sekolah, namun kini mereka sedang bergembira di ‘sana’.

Luahan si ayah tatkala mayat anak ditemui semalam begitu memilukan. Manakala si ibu yang tidak berdaya beberapa kali pengsan selepas melihat wajah anak mereka.

“Mereka sepatutnya ke sekolah esok tetapi ketiga-tiga anak kami telah ‘pergi’ sekelip mata”. Itu luahan Zawawi Abd Wahad, 42,  si ayah yang berdepan dengan insiden menyedihkan apabila ketiga-tiga anaknya Nurain Fatma Zawawi, 10, Nurain Sofia, 8, dan Nurain Sasabila, 6, ditemukan lemas pagi Isnin di Pantai Sura Tengah di sini.

Menurut Zawawi, kali terakhir dia menatap wajah anak-anak kesayangan itu adalah pada pagi Ahad selepas menghantar mereka mengambil buku teks di Sekolah Kebangsaan Perol, Kelantan.

Mereka sekeluarga baru sahaja pulang daripada bercuti di Hatyai, Thailand Sabtu lalu sebelum ketiga-tiga anaknya itu mengikut ibu saudara mereka, Suriani Abdullah, 41, serta beberapa anggota keluarga lain bercuti di Dungun.

Namun, dia kemudiannya menerima perkhabaran sedih itu menerusi panggilan telefon daripada anggota keluarganya pada kira-kira pukul 7 malam hari yang sama dan bergegas ke tempat kejadian bersama isterinya, Nur Syahida Abdullah, 36.

“Saya serta isteri tidak turut serta kerana kepenatan dan menguruskan beberapa urusan kerja serta persekolahan anak-anak memandangkan sesi persekolahan Pantai Timur bakal bermula esok. Semua kelengkapan persekolahan telah disiapkan.

“Tak dapat digambarkan betapa hancur dan luluhnya perasaan kami apabila semua anak ‘pergi’ sekali gus,” katanya dalam keadaan sugul.

Suasana sedih dan pilu itu bukan sahaja menyelubungi anggota keluarga tetapi juga pihak media yang turut sama berada di situ terutama apabila melihat ibu kanak-kanak terbabit dalam keadaan tidak bermaya dan terpaksa dipapah oleh keluarga.

Dalam kejadian pada kira-kira pukul 6.40 petang Ahad, ketiga-tiga mangsa yang berasal dari Kampung Peringat, Kelantan dihanyutkan setelah dipukul ombak besar ketika bermain di pesisir pantai.

Sementara itu, Ketua Polis Daerah Dungun Supt Baharudin Abdullah berkata mayat Nurain Sofia ditemukan pada pukul 7.48 pagi lima kilometer dari lokasi kejadian manakala adiknya Nurain Sasabila dijumpai kira-kira pukul 9.40 pagi, satu kilometer dari tempat kejadian.

Mayat kakak mereka, Nurain Fatma dijumpai oleh orang awam terdampar di pesisir pantai pada kira-kira 11.03 pagi, lebih kurang lima kilometer dari lokasi kejadian.

Salam takziah buat Zawawi dan isterinya. Al-Fatihah buat ketiga-tiga kanak-kanak ini. Semoga ibu bapa arwah tabah menghadapi dugaan yang hebat ini.


Hubungan Makin Intim Bila Suami Isteri Makan Bersuap. Makin Hari Semakin Sayang

Jika dulu makan bersuap pada hari perkahwinan. Kini pun boleh walaupun sudah beranak pinak. Moga cara ini bantu hubungan makin intim.

Setiap pasangan suami isteri inginkan hubungan kemesraan yang  erat. Lantaran itu, lakukan pelbagai perbuatan yang boleh memberikan kasih sayang kepada pasangan. Perkongsian Ustaz Abu Sufyan sebagai panduan mengenai tip kebahagian suami isteri telah dipaparkan di laman facebook Dr Zubaidi Hj Ahmad. Ikuti panduan ini.

Sepuluh tips kebahagian suami isteri. Perkongsian  Ustaz Abu Sufyan.

1. Makan bersuap. Suap isteri kita makan, asing isi bg lauk yg bertulang, amik hidangan yg jauh utknya.

2. Tidur malam dalam dakapan. Isteri nak tidur atas lengan atau atas dada suami.

3. Selalu mesej ayat-ayat cinta. Tiada bilangan khusus. Cukup nyatakan kerinduan bila berjauhan.

4. Sesekali ke dapur bantu isteri masak atau sesekali suruh isteri rehat kita yg masak lauk istimewa.

5. Ajak isteri duduk atas riba atau kita baring atas paha isteri sambil baca buku atau kitab.

6. Kemas rumah; lipat baju, mop lantai, vacum habuk dan kemas apa yg patut.

7. Kucupan manja di pipi atau di dahi. Insyaaallah seluruh hidup isteri akan berseri pagi tu.

8. Peluk dari belakang sama ada ketika isteri sedang masak atau sedang basuh pinggang di sink.  Bisik kat telinga “Jazakillahukhairan sygku.”

9. Berkongsi gelas yg sama utk minum/berbuka puasa.

10. Selalu mandi bersama.Gosokkan daki, scrubkan badan, syampokan rambut.

Tidak salah selagi ia dilakukan dalam batas2 yg dibenarkan syara’.

Inilah sebahagian usaha untuk kita buat yg terbaik utk isteri-isteri kita. Seperti kata Nabi Sallallahu alaihi wasallam

خَيْرُكُمْ خَيْرُكُمْ لأَهْلِهِ وَأَنَا خَيْرُكُمْ لأَهْلِى
“Sebaik-baik orang di antara kalian adalah yang paling baik terhadap istrinya dan aku adalah orang yang paling baik di antara kalian terhadap istriku” (HR. Ibnu Majah)

Semoga bermanfaat.


Anak Kongsi Bakat Ibu Di Media Sosial, Impian Wanita Ini Akhirnya Tercapai!

Awal Ogos lalu, sebuah pihak produksi telah menganjurkan sebuah pertandingan #bacaberitachallenge. Peserta yang memenangi pertandingan itu bukan sahaja memperoleh sebuah telefon pintar, malah mendapat peluang membaca berita.

Seorang wanita yang mempunyai bakat membaca berita dengan suara mantap pernah viral di media sosial. Dia mula viral selepas videonya membaca berita tersebar apabila anak perempuannya memuat naik di akaun Twitter miliknya.

Impian wanita itu seolah menjadi realiti apabila berpeluang membaca berita di set penggambaran rancangan berita tersebut.

Perkongsian Putri tentang kejayaan terkini ibunya itu sekali lagi mendapat perhatian netizen dengan lebih 10k retweet.

Rata-rata netizen kagum dengan bakat yang diperolehi wanita itu dan mengucapkan tahniah atas kejayaannya.


Ini Cara Mudah & Cepat Nak Tingkatkan Imun Badan. No.6 Tu Paling Penting & Senang Nak Buat!

Corak kehidupan kini sudah berubah usai pandemik.  Dek kerana itu, orang ramai dinasihatkan supaya sentiasa berhati-hati dan mematuhi SOP untuk mengelak jangkitan virus berbahaya terutama Covid-19.

Antara langkah yang boleh kita lakukan adalah bagaimana cara untuk menguatkan sistem imun tubuh badan kita? Ia penting dalam melindungi badan daripada jangkitan dan penyakit. Lebih-lebih lagi dalam situasi sekarang.

Justeru, beberapa tip ini pasti dapat membantu:

Ini untuk menggelakkan sesorang itu mengalami masalah kesunyian, kemurungan dan tekanan. Justeru,  penuhi  jadual harian dengan pelbagai aktiviti,. Antaranya  bercucuk tanam, berkomunikasi dengan rakan menerusi dalam talian, menulis buku, riadah ringan, dan sebagainya.

Bagi yang beragama Islam, solat membantu anda menguruskan tekanan dan membuatkan diri lebih tenang dan memberi sokongan emosi dan boleh melegakan perasaan seseorang.

Kekurangan air misalnya boleh menyebabkan sel dalam badan tidak berfungsi dengan baik. Kesihatan usus dan penghadaman adalah penting kerana kebanyakan fungsi kesihatan badan bermula daripada kesihatan usus yang baik. Selain itu, elakkan makan makanan segera termasuk dalam tin dan minuman tinggi gula kerana boleh menggalakkan penyakit termasuk jangkitan kuman ke dalam badan.

Pastikan anda mempunyai masa sekurang-kurangnya 3 kali seminggu untuk bersenam atau melakukan aktiviti mengeluarkan peluh. Tak perlu yang terlalu ekstrem, berjoging atau berjalan di taman misalnya boleh membantu melancarkan peredaran darah selain membuatkan anda lebih bertenaga dan segar sentiasa.

Elakkan berjaga malam untuk aktiviti yang kurang berfaedah seperti menonton misalnya. Cuba praktikkan masuk tidur awal dan buat ia sebagai rutin. Selain membantu anda lebih bertega pada waktu pagi, ia juga tubuh beregenerasi sekali gua membantu sistem imun bekerja sesuai fungsinya.

Bagi anda yang menghadapi masalah berat badan, sebaiknya cuba kaedah terbaik untuk mendapatkan kembali berat badan ideal. Berat badan berlebihan berisiko kerana ia boleh menyebabkan fungsi sistem imun yang lemah sehingga menyebabkan mereka lebih berisiko untuk diserang penyakit.

Pengambilan susu dan produk tenusu amat digalakkan sebagai sebahagian daripada diet seimbang yang sihat. Apabila tahap imuniti seseorang menurun mengikut usia, sistem pertahanan badan semulajadi kita turut terjejas. Justeru, pengambilan nutrien yang betul penting. Kekurangan nutrien boleh menjejaskan fungsi imun badan.

PROVITAL Immuna Plus susu dewasa berkhasiat yang difomulasi dengan nutrien seperti  yis beta-glukan, selenium dan vitamin C boleh membantu menyokong sistem imun seiring dengan peningkatan usia. Malah ia membantu mengaktifkan tindak balas imun bagi melawan jangkitan dan selesema. Justerum, pengambilan dua gelas susu membekalkan 204mg yis beta-glukan (2 hidangan sehari) iaitu tahap yang disyorkan dalam menyokong sistem imun yang mudah terdedah kepada selesema.

Seiring dengan Bulan Imuniti Sedunia, Mead Johnson Nutrition melancarkan kempen Activate Your Immunity, Stay Protected bagi jenama susu berkhasiat PROVITAL Immuna Plus. Kempen antara kerjasama Persatuan Alergi dan Imunologi Malaysia (MSAI) ini bertujuan memperkasakan rakyat Malaysia supaya lebih bertanggungjawab dalam mengaktifkan sistem imun sekaligus memastikan mereka kekal dilindungi dalam keadaan pandemik mencabar ini.

Justeru, anda boleh menilai sendiri tahap imuniti dengan menggunakan immunity calculator yang disokong oleh sains dan disahkan oleh MSAI. Ia merupakan alat untuk membuat penilaian imuniti kendiri.

Dengan kata lain, ini merupakan kaedah mudah untuk mengetahui kekuatan sistem imun dan membantu individu membuat keputusan sama ada mendapatikan nasihat perubatan atau mengubah gaya hidup melalui pemakanan yang betul, senaman atau tabiat gaya hidup yang sihat.

Skor imuniti yang rendah menunjukkan badan anda menghadapi risiko yang lebih tinggi. Melalui pemakananyang betul, serta senaman dan gaya hidup yang sihat, risiko ini boleh dikurangkan.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Kagum Peti Ais Penuh Dan Tersusun Kemas, Nak Masak Hari-Hari Pun Semangat!

Dulu, dapur berfungsi hanya sebagai tempat untuk memasak atau menyediakan hidangan. Namun kini , fungsi itu pun semakin luas apabila dapur bukan sahaja untuk memasak tetapi sebagai ruang terapi dan mengeratkan hubungan keluarga.

Ruang dapur yang kemas, bersih dan cantik pastinya menjadi idaman buat setiap wanita. Bukan sahaja dapat memasak dengan tenang tapi penuh stail!

Maklumlah, bila tempat memasak hari-hari pun tak rasa boring. Sudah tentu kita masak dalam keadaan mood gembira.

Jika dapur bersepah, nak masuk pun berserabut. Seperti wanita ini, Puan RasBie Ibrahim, dapurnya kelihatan begitu tersusun susun aturnya.

Ruang memasak kemas dengan bahan-bahan masak di letak berhampiran dengan pelekat nama bahan masakan. Juga rak terbuka untuk ruang menyimpan perkakasan memasak yang diletakkan dengan kemas. Memang praktikal.

Bahkan ruang dalam peti ais sungguh menakjubkan! Buka aje peti ais kelihatan semua barang memasak seperti sayur, barang basah termasuk buah-buahan di simpan dalam bekas serta pelekat. Kagum melihat peti ais yang penuh dan tersusun kemas seperti ini.

Jom kita lihat cara beliau susun atur bahan-bahan masakan, barangkali boleh menjadi pencetus idea untuk kita kemas dapur minggu ni!

SUSUN ATUR PETI AIS YANG KEMAS!

Setiap barang di dalam peti ais ditampal pelekat nama setiap bahan.

Bahan-bahan masakan seperti sayur disimpan dalam bekas telus pandang.

Turut ditampal pelekat. Kemas dan teratur.

RUANG DAPUR

Ruang dapur dengan tema putih menjadikan ruang kelihatan lebih luas.

Menarik! Semoga menjadi inpirasi untuk kita menghiasa dapur dengan lebih cantik dan kemas.

Sumber: RasBie Ibrahim


Pengorbanan Anak Sulung, Cari Rezeki Untuk Rawat Ayah Lumpuh!

Betapa besarnya pengorbanan anak muda ini, Alif Iqbal, 16 tahun. Seluruh usia remajanya dimanfaatkan membantu ibu untuk mencari rezeki bagi menampung kehidupan dan perbelanjaan rawatan ayahnya yang kini lumpuh akibat serangan angin ahmar bahkan turut menghidap penyakit diabetes, darah tinggi dan jantung.

Dianggarkan kos untuk perbelanjaan ubat-ubatan, susu, lampin pakai buang untuk ayahnya kira-kira RM100 sehari atau RM3,000 sebulan.

Ini sebagaimana yang dipaparkan di Sinar Harian dan memetik lanjut tentang kisah Alif Iqbal ini berkata dia dan ibunya, Noor Razira Seman, 43, akan bangun awal pagi menyiapkan tiga adik berusia lima tahun yang bersekolah di Tadika Kemas dan berusia lapan dan 11 tahun yang bersekolah di Sekolah Kebangsaan Beris Panchor.

“Selepas saya hantar mereka ke sekolah, saya akan pulang untuk bantu ibu urus bapa seperti lap badan, sedut kahak, menukar lampin serta memberi makan dan minum.

“Saya bantu kerana kudrat ibu sendirian tidak mampu untuk mengangkat atau mengalihkan badan bapa. Sudah selesai semua itu baharulah saya keluar siap-siap untuk berniaga jagung,” katanya ketika lawatan Presiden Kelab Kebajikan Cakna Kelantan (KKCK), Pui Tiong Lam hari ini.

Alif Iqbal mempunyai susuk tubuh setinggi 150 sentimeter dengan berat 80 kilogram memungkinkan ramai yang tidak menjangkakan usianya masih muda dan wajar mendapatkan pendidikan demi masa depan namun persekolahannya di Sekolah Menengah Kebangsaan Beris Panchor 1 ditangguhkan akibat desakan itu.

“Saya minat dalam bidang automotif dan teringin untuk masuk ke sekolah vokasional namun ketika ini ibu bapa saya sedang susah dan sayalah sebagai anak sulung yang perlu memikul tanggungjawab menolong ibu bapa saya.

“Sebagai abang yang sulung juga saya perlu menjaga adik-adik. Mereka perlu diberi makan dan kalau saya tidak cari duit nanti mereka akan lapar,” katanya sayu sambil meneruskan kerja-kerja membersihkan jagung.

“Selepas direbus saya akan membawa jagung ini ke Pasar Malam Padang Tembak, Pengakalan Chepa pada hari Isnin dan Rabu. Jagung madu dijual dengan harga tiga batang RM5, dapatlah untung bersih RM100 setiap kali berniaga.

“Modal saya guna niaga seterusnya dan baki duit saya bagi pada ibu untuk perbelanjaan ubatan bapa, makan minum dan persekolahan adik-adik. Kadang-kadang adik-adik datang tolong sebab mereka kumpul duit hendak beli basikal,” katanya.

Sementara itu, Noor Razira berkata, dia amat mementingkan pelajaran anaknya dan akan menghantar Alif Iqbal ke sekolah semula kelak.

Menurutnya, sebelum ini mereka menerima bantuan Jabatan Kebajikan Masyarakat namun terhenti sementara ditukar ke kategori pesakit kronik.

“Apabila suami dimasukkan ke wad, Alif Iqbal yang menjaga adik-adik. Dia memang anak yang sangat baik dan bertanggungjawab walaupun baru berusia 16 tahun,” katanya.

Orang ramai yang ingin membantu keluarga ini boleh berbuat demikian ke akaun Agro Bank Norazira Seman 2-00-6631-00032088-0 atau hubungi talian 0139957775.


Terkini: Semua Sekolah Seluruh Negara Ditutup Mulai Esok, Kembali Sekolah Bermula 20 Januari 2021.

Merujuk ucapan yang dibentangkan sebentar tadi secara langsung, Kementerian Pendidikan Malaysia (KPM) memutuskan semua sekolah di seluruh negara ini ditutup bermula esok hingga ke hari akhir persekolahan pada 17 dan 18 Disember depan.

Menteri Kanan (Pendidikan) Radzi Jidin berkata, bagi sekolah di negeri Kumpulan A, sesi persekolahan berakhir pada 17 Disember, manakala bagi Kumpulan B pada 18 Disember.

Sekolah di negeri Pahang, Kelantan, Perlis dan Sarawak yang tidak dikenakan perintah kawalan pergerakan bersyarat (PKPB) juga ditutup hingga akhir tahun. Langkah ini diambil bagi membantu usaha Kerajaan memutuskan rantaian penularan jangkitan wabak COVID-19.

Kerajaan sebelum ini mengumumkan pelaksanaan PKPB di seluruh negara kecuali Kelantan, Pahang, Perlis dan Sarawak bagi mengekang penularan gelombang ketiga Covid-19 sehingga 6 Dis.

Home-based Learning

Sepanjang tempoh penutupan tersebut, pengajaran dan pembelajaran akan tetap diteruskan secara Home-based Learning mengikut kesesuaian guru dan murid. Pentadbir sekolah perlu memastikan guru serta murid melaksanakan pengajaran dan pembelajaran di rumah. Di sepanjang tempoh ini juga, guru perlu kekal berada di stesen tempat bertugas masing-masing.

Kembali sekolah pada Januari 2021 secara berperingkat.

Sepertimana Takwim Penggal dan Cuti Persekolahan Tahun 2021 yang diumumkan sebelum ini, penggal persekolahan akan bermula pada 20 Januari 2021. Semua murid sekolah rendah akan memulakan sesi persekolahan secara bersemuka pada tarikh tersebut.

Bagi sekolah menengah pula, murid Tingkatan 1, Tingkatan 4, Tingkatan 5 dan Tingkatan 6 serta semua murid Kolej Vokasional akan memulakan persekolahan secara bersemuka
pada tarikh yang sama.

Manakala, murid Tingkatan 2 dan Tingkatan 3 akan memulakan sesi persekolahan pada tarikh yang sama tetapi secara Home-based Learning mengikut kesesuaian guru dan murid. Mereka akan kembali ke sekolah untuk sesi pembelajaran secara bersemuka pada 8 Mac 2021.

Tunda Peperiksaan

Mengambil kira situasi semasa, KPM telah membuat keputusan untuk meminda tarikh peperiksaan tersebut. Peperiksaan SPM/SVM/STAM akan bermula pada 22 Februari 2021.

Manakala, peperiksaan STPM pula akan bermula pada 8 Mac 2021. Perincian tentang semua peperiksaan awam ini akan dimaklumkan dalam masa yang terdekat.

Perkara tersebut diumumkan oleh Menteri Kanan Pendidikan oleh YB Dr Mohd Radzi Md Jidin, sebentar tadi.

RUJUK CARTA

Sumber: Kementerian Pendidikan Malaysia


Ada Tanda Ayam Tak Cukup Masak, Jangan Makan. Dr Ni Jelaskan Bahayanya!

Bab makan memang kena hati-hati, bukan sahaja perlu pilih makanan yang berkhasiat malah jika main makan sahaja silap gaya boleh undang bahaya.

Siapa sangka makan ayam yang tidak dimasak sempurna dan ada kesan berdarah, menjadi penyebab keracunan makanan buat anak kecil ini yang dikongsikan oleh Dr Ahmad Luqman Bukhari.

Bersama kita jadikan tauladan agar tidak berlaku dalam keluarga kita di masa akan datang.

“Cuba puan ingat balik betul-betul, ada tak belikan apa-apa makanan dari luar, delivery ke, beri pada dia sehari dua ni?”

“Tak adalah doktor. Sepanjang kena duduk rumah ni semua makanan masak sendiri. Pelik saya tiba-tiba dia jadi begini.”

Sayu suara si ibu menjawab seraya menoleh ke arah anaknya yang sedang terbaring di atas katil.

Remuk hati melihat betapa lemahnya keadaan badan si kecil tu. Langsung tak bermaya. Kedua belah mata pun mencengkung. Dehydrated teruk!

Mana tak nya, sejak pagi tadi dah berbelas kali muntah dan cirit birit. Sampai je kat hospital, jarum branula terpaksa dimasukkan ke saluran darah di kedua-dua belah lengan untuk proses rawatan kecemasan.

“Sebenarnya doktor, malam semalam saya ada suapkan nasi ayam yang saya bawak balik dari tempat kerja.

Silap saya. Mula-mula lagi saya perasan ada kesan darah pada bahagian sendi tulang ayam tu. Daging pun agak kemerahan, macam tak cukup masak.

Tapi dia beria mintak nak rasa, tak sampai hati saya nak tolak. Itu yang berikan jugak sikit.”

Si ayah tiba-tiba bersuara. Jelas ternampak raut kesal di wajahnya.

Selalu sangat kes kanak-kanak keracunan makanan ni berlaku. Sebahagiannya berpunca dari ayam yang tak dimasak sempurna. Memang patut pun sebab darah yang masih ada pada ayam tu jadi medium yang sesuai untuk kuman membiak.

Kalau yang termakan tu kita yang ada imuniti kuat mungkin setakat dapat perut cramp, muntah dan cirit birit. Boleh jadi kesannya tak berapa serius.

Tapi sangat bahaya untuk anak kecil.

Paling kita takut bila kuman tadi masuk ke dalam salur darah anak dan merebak ke seluruh tubuh (bacteremia). Pernah tau berlaku kes keracunan teruk sampai akibatkan kematian!

Sebab tu mak ayah kena tolong periksa betul-betul setiap makanan masa nak beri pada anak. Jangan bagi kalau ada tanda-tanda ayam tak cukup masak seperti :

❌ berbau hanyir
❌ berlendir
❌ tekstur daging berbeza dari biasa
❌ suhu di bahagian daging lebih sejuk
❌ ada kesan darah terutama dekat tulang ayam
❌ daging berwarna kemerahan

Bantu saya #sebarkan info ni pada mak ayah yang lain ya. Risau jugak, lagipun tak lama lagi dah nak mula puasa. Takut-takut nanti bila dah tak larat nak masak sendiri, kita terbeli makanan yang buatkan anak kesayangan keracunan dan jatuh sakit.


“Macam Ni Lah Kawan, Bantu Masa Susah.” Tomok Positif Covid-19, Black Tampil Hulur Bantuan Raih Pujian Ramai

Penyanyi, Tomok memaklumkan yang dirinya  kini disahkan positif Covid-19 .Berita tersebut dimuatnaik menerusi akaun Instagram miliknya.

“Benda paling nak elak sekarang kena pada saya (Covid-19)

“InsyaAllah semoga baik-baik sahaja. Apayang penting anak dan isteri negatif, Alhamdulillah,” katanya.

Tomok atau nama sebenarnya, Shah Indrawan Ismail turut memuat naik video yang memaparkan rakan baiknya yang juga pelakon Black Hanifah tampil  menghulurkan bantuan.

“Terima kasih kepada Black dan keluarga yang datang menghulurkan macam-macam barangan. Saya kena kuarantin diri sendiri,” katanya.

Black antara individu pertama yang meninggalkan komen untuk datang ke rumah Tomok bagi memberikan barangan keperluan selepas penyanyi  itu memaklumkan yang dirinya positif Covid-19.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara